text:
La Reina ta bin Aruba… imagina bo mes cu nos por coy e espiritu cu e evento aki a inspira y hasi’e nos estilo di bida. Imagina bo mes un Aruba unda tur edificio ta netchi geverf y tur pleenchi ta limpi. Unda nos ta biba yen di entusiasmo y tur dia ta hasi tur esfuerso pa mustra nos isla di e miho forma posibel.
E strip riba boulevard ta bunita y limpi. Tur edificio ta netch geverf. Tin hopi hasimento limpi riba e pleenchi di Linear Park. Yen di entusiasmo. Pronto La Reina ta bin Aruba. Nos ta hasi tur esfuerso pa mustra nos isla di e miho forma posibel. Tur hende ta hasi nan best pa copera cu otro. Tur hende ta jen di entusiasmo. E gruponan di baile ta show orguyoso cu nan traje folclorico. Esta dushi Aruba por ta.
E verkennernan cu nan amor pa Aruba y nan disciplina di grupo ta ehemplar. Ta hopi bunita ora hende ta duna di nan tempo liber pa juda nos muchanan construi un bon futuro. Ta parse cu e bishita di La Reina ta inspira hopi hende. E evento ta priminti di bira uno bon organisa. Cu amor patria grandi. Den respet pa otro y sublime coperacion bou otro.
Bastante hende cu ta papia Papiamento pa e ocashon aki. Dushi pa tende bo propio idioma asina hopi. Parse e dushi Aruba di antes. Un Aruba uni, unda hende ta biba cu otro den pas y harmonia y respet.
Sin importa unda bo a nace.
Continue reading “La Reina ta bin Aruba”
E diasabra aki lo tin un workshop nobo cu ta ‘Wellness y Stima Bo Mes!’ cu tecnicanan pa kita stress y relaja. Importante ta cu e participante ta hasi diferente tecnica dor di cua e por scoge pa su bienestar, su wellness y laga bay e stress. Ta bon pa sa con nos ta cumula stress y tambe pa sa con pa juda e curpa laga dolornan y stress bieuw los.
Weekend pasa a tuma lugar na Fofoti Beach e di tres exitoso workshop ‘Wellness cu Puro Naturalesa’di camacuri wellness y comprondiendobida.com. Ingrid Werleman y Francis Bulters ta expresa: ‘E ta un satisfaccion hopi grandi di a start cu e workshopnan aki, despues di hopi anja cu a pensa riba nan. Con pa transmiti pa otro hende loke a juda nos den nos crecemento personal. Un trajecto cu a tuma basta anja y esfuerso, pero cu ta hiba bo cada biaha mas cerca di bo mes, contemplando e mundo di pafo, mescos cu e mundo di paden’.
E diasabra aki lo tin un workshop nobo cu ta ‘Wellness y Stima Bo Mes!’ cu tecnicanan pa kita stress y relaja. Lo sinja tecnicanan con pa reconoce stress, usando mindfulness of atencion dirigi. Lo traha cu nos rosea cu ta nos fuente di bida.
Continue reading “Un otro workshop di wellness ‘Wellness y stima bo curpa’ cu tecnicanan pa kita stress y relaja.”
Dedica na tur e yiunan di Aruba…
Pakico nos ta warda te ora un otro hasi loke nos kier a hasi hopi tempo pasa, pa SA cu e ta OK? Cu e ta traha? Ken su permiso mi tin mester?
Kere mi, sinja di mi… Si bo ta kere cu algo ta zona bon, hasi’e si bo ta kere aden. Podise e no ta funciona, pero sikiera bo a purba.
Dedica na tur e yiunan di Aruba…
Pa hopi anja, hopi di nos ta wardando riba permiso. Ami tambe….
Mi a warda riba confirmacion y ok di tal hende of tal instancia pa bisa mi si mi idea ta ok pa mi por sigi. Mi a warda hopi anja en vano, sin cu e permiso a jega.
Y na cierto momento den mi bida, circumstancianan a pone mi realisa esaki asina cla.
Mi a warda asina hopi anja riba permiso, pero di ken eigenlijk?
Y di berdad, ken por conoce mi idea, sonjo of ilushonnan miho cu mi mes, cu nan por bisa mi cu mi ta suficiente sabi of bale la pena pa mi bay p’e?
Den realidad di bida, tanten mi no ta hasi danjo na otro hende y na creacion, mi ta liber pa hasi loke mi ta desea… mi a cuminsa realisa poco poco. Mi ta OK…
Continue reading “Bo ta wardando riba permiso?”
Mitsy Willems ta bisa: “Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Haja sa mas di EMDR, un metodo cu ta duna bo un ABO nobo…
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Continue reading “Post Traumatic Stress Disorder – PTSD y EMDR”
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’. E projecto lo combina aspectonan di wellness, creatividad y sostenibilidad.
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’ cu lo keda cla na December. E projecto lo combina aspectonan di wellness, creatividad y sostenibilidad. E combinacion di e tres elementonan aki ta un concepto unico pa Aruba. ‘Camacuri Wellness Garden’ tin un meta importante pa e bira un lugar di encuentro di hendenan cu ta apoya e filosofia describi.
Continue reading “Camacuri Residence ta presenta su projecto di ‘Camacuri Wellness Garden’”
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
Y na un prijs cu tur hende por paga!
Nos naturalesa ta brinda nos hopi forsa curativo. Hopi biaha nos no ta conciente di esaki. Esaki ta e rason pa trese un workshop cu e tema ‘Wellness cu puro naturalesa’ pa abo cu kier un experencia diferente!
E workshop ta un iniciativa di Comprondiendo Bida y Camacuri Residence cu ta bay introduci tambe un programa di wellness como parti di su servicionan. A scoge pa cuminsa oktober 1, den e luna di prevencion di cancer y brinda e workshop pa un prijs special di solamente 25 florin pa nos hendenan local.
Di e forma aki kier duna e oportunidad pa tur hende sinja algo balioso pa nan bida na un prijs abou. E ta un oportunidad pa trese hende hunto na un forma ameno y cu un concepto diferente.
Den e actividad aki e participantenan por pone nan preocupacion di tur dia un banda y traha tempo pa nan mes.
Continue reading “Bo ta invita pa un workshop ‘Wellness cu Puro Naturalesa’, diasabra oktober 1”
Perfeccion ta existi? No, perfeccion ta e caminda! Ora nos acepta esaki, nos por cuminsa mira e beyesa real di bida, tambe den e imperfeccion! Marilyn Monroe, considera un beyesa eterno a bisa cu ‘Imperfeccion ta beyesa’. Berdad of no?Les’e y pens’e!
Imperfeccion ta beyesa. – Marilyn Monroe.
Bida por ta perfecto den tur su imperfeccion. E asunto ta cu hopi biaha nos mes ta pensa cu nos mester logra e situacion perfecto prome cu nos tuma accion. Realidad di bida ta mustra nos hopi biaha cu perfeccion ta e caminda. Naturalesa no ta perfecto, pero ta den e imperfeccion aki juist ta sinta su beyesa.
Marilyn Monroe, considera un beyesa eterno a bisa cu ‘Imperfeccion ta beyesa’. Pesey ta bon pa nos sinja aprecia e Imperfeccion den tur cos. Pa cuminsa cerca nos mes. E ora bo ta cuminsa mira tambe e beyesa di tur cos, e beyesa di bida. Aprecia esaki ora bo discubri’e!
Continue reading “E beyesa di imperfeccion”
Con hopi bo pensamentonan ta determina bo felicidad? Un hoben ta duna su tipnan pa felicidad…
“Mi ta scucha y mi ta lubida. Mi ta mira y mi ta corda. Mi ta hasi y mi ta compronde” ~ Confucius
Te hasta algo asina personal manera felicidad ta haja atencion di ciencia awendia. Tanto na Hulanda como Merca ta hasi hopi investigacion pa haja sa reglanan simpel pa asina en principio tur hende por tin un bida felis.
Naturalmente mester cumpli cu cierto condicionnan basico manera suficiente cuminda y bebida, un cas pa biba aden. Tambe ta bon pa no tin malesa y sigi e reglanan cu ta sigi y bo por tin un bida mas felis.
Dus paga tino y traha bo propio felicidad!
Conta bo bendicionnan. Sea conciente di e cosnan bon den bo bida y repasa nan cada anochi. Un biaha pa siman bo por scirbi sikiera un di nan den bo ‘buki di bida di oro’.
Hasi un acto di bondad cada dia. Duna e bisinja bieuw un man pa hasi su cura limpi, bishita un hende cu no tin famia na Aruba.
Continue reading “Bo por traha bo propio felicidad. E receta di un mucha jong.”
Loke bo come, esey bo ta… pero e bon noticia ta cu tin speransa ora un hende cambia su estilo di bida… Bira Grandi cu Gracia… un articulo di dr. Carlos Viana.
Un contribucion di dr. Carlos Viana
Escogencia robes di cuminda por tin tambe un efecto grandi riba un proceso asina natural cu ta ‘bira grandi’ of envejecimento. Dokternan di Medicina Tradicional Chinees ta duna nan patientnan cu ta birando grandi hopi atencion pa mira si nan ta bira grandi “Gracefully”. ‘Gracefully aging’ ta nifica cu un persona ainda ta pose’e un mente inquisitivo y ta jen di flexiblidad y energia. Te hasta despues di un dia di trabou largo ami y mi partner, Phyllis ta encanta bay landa y baila salsa den anochi.
Continue reading “Bira Grandi na un manera Gracioso, loke bo come, esey bo ta”
Con hopi abo sa di higiena y seguridad den e spa cu bo ta bishita? Aki Beauty with Style ta duna algun tips balioso pa bo paga tino riba nan. Hopi importante… ta bo curpa, cuid’e!
Nos curpa ta nos tempel, pesey nos mester cuid’e… Nos curpa ta hopi importante… e ta contene nos celebro, nos alma y nos wesonan, organonnan, nos musculo y tehido. Sin nos curpa, nos no tin bida na mundo. determina nos calidad di bida… nos curpa merece cuido, bon cuido. Pa e motibo aki nos mester ta conciente con nos ta cuid’e y ken nos ta laga juda nos cuid’e. Den e temponan druk cu nos ta biba aden hopi di nos ta bay un salon of spa pa tuma un masashi. Y cada salon ta hasi su esfuerso pa duna un miho servicio posibel. Toch tin ora tin cierto detayenan cu ta skip na atencion di e hendenan cu ta traha eynan. Pa e motibo aki diferente pais a determina standardnan internacional pa garantisa un nivel di higiena, cuido y rekisitonan ambiental den cada salon of spa.
Continue reading “Tips importante pa bo sa ora bo bay un spa”


c: text/html

text:
Un dushi reseta pa temporada di Pasku.
Mansa
- 500 gram di ariña di pan
- 150 gram di ‘Vruchtenbroodpoeder’
- 40 gram di yist
- 25 gram di suku
- 10 gram di ‘citroenrasp’
- 35 gram di margarina
- ± 350 ml di awa friu
- 10 gram di salu
Reyeno
- 200 gram di rasenchi
- 100 gram di ‘Tutifruti’
- 75 gram di ‘chocolate chips’
- 75 gram di kashipete garná
Toke Final
- Icing blanku, suku bèrdè i ‘chocolate chips’
- Spùit 2 forma di ‘Muffins’ ku ‘baking spray’ i pone nan banda.
- Pone ariña di pan, ‘Vruchtenbroodpoeder’, yist, suku, ‘citroenrasp’ i margarina den e kòmchi di e mekser. Pega e chapaleta manera un hak na e mekser. Brua tur ingrediente seku bon huntu. Agregá e awa tiki tiki.
- Ora e mekser kuminsá forma e mansa ta agregá e salu i laga e mekser mansa bon durante 7 minüt.
- Stroi poko ariña di pan riba mesa i pone e mansa ariba.
- Plat e mansa poko, pone e reyeno ariba, dobla e mansa sera i ku kuidou ta mansa pa e reyeno drenta den e mansa.
- Último ta kaba di drecha e mansa ku un tiki ariña di pan i keda mansa pa e keda un mansa suave.
- Forma un bolita, stroi poko ariña di pan riba e mesa, pone e bolita ariba, tap’é ku un sèrbètè muhá i lag’é para sosegá 30 minüt.
- Despues ta kòrta e mansa na pida di 60 gram, forma bolita i pone nan den e forma nan.
- Laga nan para reis 1 ora promé ku hinka nan den un fòrnu bon kayente.
- Ora e pandushi nan sali for di fòrnu, ta laga nan fria i despues ta basha poko ‘Icing’ riba kada un i dòrna nan bunita ku suku bèrdè i ‘chocolate chips’.

robotstxt: allowed

filter: keep


text:
Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch?
Hopi anja pasa den un session di Aruba Quality Foundation a ser bisa cu poco poco Aruba ta birando un ‘community of not caring’, un comunidad unda hende no ta cuida y sinti pa otro mas. Ora mi lesa e reacionnan riba e suseso lamentable aki riba 24 ora.com mi ta haja un vishon un poco macaber riba e falta di refleho riba kico ta na rais di cosnan asina.
‘Kico ta pasando den nos comunidad?,’ mi ta pensa. Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch? Y un otro cu ta bisa pa mata e matado paso prison ta costa placa. No ta mas importante pa nos pensa kico por ta e tendencia y desaroyonan den comunidad cu ta ocashona matamento y reaccionnan sin emocion?
• Kico nos tin di mas den nos comunidad y kico ta falta nos?
• Nos ta un comunidad mucho chikito pa imita paisnan hopi grandi?
• Kico ta e cosnan cu ta ocupa nos mente y curason?
• Con hopi nos ta practica loke nos ta predica?
• Kico nos por stimula mas y kico nos por elimina mas?
Tin ora mi no tin ni gana di scirbi mas riba temanan negativo. Pero mi afinidad pa mi comunidad ta pone mi cuminsa scirbi maske mi lo ta desea di hasi algo otro.
Na e momento aki mi tampoco tin e contestanan, pero mi lo kier pa cada hende refleha un tiki den nan mesun bida, famia y circulo di influencia kico nos por contribui pa hasi di nos pais un dushi tera atrobe? Un tera unda hendenan ta biba den harmonia y respet cu otro.
Juan Kock ta un ser humano mescos cu cada un di nos. E ta yiu di mama y tata, ruman di, tata di, amigo di…
Podise un dia tabatin un mucha chikito cu no tabata haja suficiente atencion of carinjo. Podise cada dia tin muchanan cu no ta haja atencion ni carinjo… podise tur dia tin muchanan cu no ta haja un sunchi, un sonrisa pero grito tur dia di nan bida… Si abo por hasi e diferencia, no keda sin hasi’e! Duna amor y atencion positivo pa evita cu mas morto mester cay. Nos por miho!
Pas na Juan su alma y condolencia na su famia y amigonan.
Un mama turista ta ser sospecha di a hoga su 2 yiunan den e badkuip di un hotel luhoso na Corsow. Hororoso… Con un mama por jega asina leu? Kico nos por hasi pa evita crimennan asina?
Un mama turista ta ser sospecha di a hoga su 2 yiunan den e badkuip di un hotel luhoso na Corsow. Hororoso… Con un mama por jega asina leu? Algun luna pasa na Belgica un mama a entrega keho cu su 2 yiunan a disparse. Despues di investigacion profundo a resulta cu e mama mes a mata nan, kap nan na mochi y pone e mochinan den su freezer hunto cu e resto di carni. Con un mama por hasi algo asina???
Happy Valentine’s Day na TUR lesador di Comprondiendo Bida…
Realisa awe cu amor ta hopi mas cu amor pa nos pareja…
Happy Valentine’s Day na TUR lesador di Comprondiendo Bida…
Realisa awe cu amor ta hopi mas cu amor pa nos pareja…
E ta podise mas necesario pa stima y manda amor pa esun cu menos ta stima bo…
Pa esun cu mas a herida bo…
Mi ta desea bo un dia jen di rikesa y amor…
Danki na mi modelonan pa e potret misterioso aki…
Un tata cu yiu cu no semper ta compronde otro…
Pero ta stima otro te hasta den e momentonan cu nan ta parse di hasi bida di otro un poco imposibel…
Love the 2 of u… you add meaning to my life…
E pensamento bou di e potret:
E lama di Amor…
Pasando den etapanan, nos ta bira parti di e misterio di bida…
Nos ta biba y sinja…e significacion berdadero di AMOR…
E esencia di ken nos TA di berdad…
Nos rason di SER… podise ta pa djis TA un gota di awa den e oceano di Bida…
Den e lama di Amor…
Y asina co-crea shelo riba tera…
Pa Es cu ta kere den Dios, ningun explicacion ta necesario. Pa esnan cu no ta kere den Dios, ningun explicacion ta posible.
Autor: Desconoci (kizas ta Dios mes)
Mi ta marca bo number pa yamabo paso mi sa cu tur ora bo ta contesta pa scucha mi palabra. Bo number ta facil pa corda como cu mi ta yamabo tur dia, si no ta pa agradeci, ta pa yamabo danki, pidibo conseho of pidi forsa pa otro. E unico yamada cu mi tin hasi ta cu mi man y mi bos. For di mi frenta na mi pecho y schouder pa schouder: “Na nomber di Tata di Yui y di Spirito Santo, Amen. Y bo sa ken mi ta haya na linea pa conte tur cos …? Continue reading “Dios”
Riba peticion nos ta cuminsa un rubrica cu e tema ‘Dios den Bida Diario’. E idea ta pa cada hende cu ta desea esaki por scirbi algo riba e tema. Por ta bo kier conta con abo ta duna contenido na e tema aki.
Riba peticion nos ta cuminsa un rubrica cu e tema ‘Dios den Bida Diario’. E idea ta pa cada hende cu ta desea esaki por scirbi algo riba e tema. Por ta bo kier conta con abo ta duna contenido na e tema aki. Of bo por duna sugerencia con pa duna e tema forma den nos bida diario.
E tema ta pone mi corda e dicho cu ta bisa cu Dios mester di hende pa ta su brasanan riba mundo. Esaki ta un bunita pensamento cu ta papia di e compromiso cu ta existi entre e hende y Dios. Mi ta pensa cu nos no mester ta semper pendiente pa wak kico ‘Dios por hasi pa nos’, pero bira mas activo kico ‘nos mes por hasi pa juda otro’ of ‘kico cada un di nos por hasi pa juda Dios’. Continue reading “Dios den Bida Diario…”
Una bes nos tribi di busca judansa profesional nos ta realisa tin ora cu nos bida lo por a cambia pa hopi anja caba si nos a tuma un curashi mas prome y busca e judansa necesario.
Tin ora den nos bida cu nos ta puntra nos mes ki direccion nos ta bayendo cu nos bida? Nos ta canando straight of nos ta zigzag y laga circumstancianan den nos bida determina e rumbo. Den e caso cu nos ta zigzag asina ta bon pa nos para keto y mira unda nos kier bay y kico ta e miho forma pa sigi padilanti.
Cambia rumbo hopi biaha ta un cos dificil, nos ta kere cu nos mes por hasi tur cos, pero tin ora nos mester di judansa mas professional. Y toch, hopi biaha nos tin miedo di busca judansa pasobra nos tin cu comparti cosnan di nos bida cu semper nos a tene scondi. Nos ta prefera di wak e foutnan di otro y no esunnan di nos mes.
Una bes nos tribi di busca judansa profesional nos ta realisa tin ora cu nos bida lo por a cambia pa hopi anja caba si nos a tuma un curashi mas prome y busca e judansa necesario. Continue reading “Bo bida mester di alignment podise”


text:
Hulandes Parti 2
- Fecha di inicio: 2/2/2016
- Preis: $440
- Durashon: 24 Lès / 12 Siman
- Nivel: Básiko
- Idioma: Hulandes
- Fecha di inicio: 2/2/2016
- Preis: $440
- Durashon: 24 Lès / 12 Siman
- Nivel: Básiko
- Idioma: Hulandes
Details & Inskribí
E di dos parti di e kurso ta pa esnan ku a pasa e promé parti ku éksito i por demostrá di tin un tiki konosementu di idioma hulandes. Splikashon durante lès tan a hulandes; durante lès ta trata pa uza hulandes mas tantu posibel. Tópikonan ku ta trata durante kurso ta e.o.:
- -Pretérito i partisipio
- -Preposishon
- -Trapinan di komparashon
- -Verbonan refleksivo
Durante e kurso aki ta pone atenshon mas tantu riba lesa i papia hulandes, di manera ku e kursista mes por skibi karta, yena un formulario i tene un kombersashon na hulandes.
Ta finalisá e kurso ku un "eksamen". E kursista ta risibí di FORMA un sertifikado na momentu ku su presensia na lès tabata sufisiente i el a pasa e eksamen ku un resultado positivo.
< Go Back


text:
E rol di afirmacionnan pa crea…placa … kico abo ta haja cu bo ta merece den bo bida? www.comprondiendobida.com
E rol di afirmacionnan pa crea abundancia… felicidad y placa
Nos a sinja cu placa ta corumpi, tanten cu placa ta djis un pida papel cu nos ta usa pa entrecambio di servicionan. E placa no ta culpabel pa loke hende ta hasi cun’e. Antes nan tabata cambia producto of servicio. Corda riba e custumber bieuw di paga lomba. Asina hopi famia Rubiano a jega na nan cas. Nan tabata juda otro na turno pa construi un cas pa nan famia. Un bunita custumber cu ainda tey den cierto famianan…
Afirmacionnan ta pensamento y ponencianan positivo cu ta yuda bo focus bo sub conciencia riba bo poder y abilidadnan pa obtene loke bo ta desea di e profundo di bo curason.
Scoge un pensamento basico pa bo mes. Por ehempel: ‘Mi ta un persona balioso, mi bida ta importante… ami ta scoge pa ta felis.
Continue reading “Usa afirmacionnan pa laga placa flow den bo bida”
The tapistry of God and me and you as threads in this… on the essence of life
Lesando e buki ‘Home with God’ di Neale Donald Walsh, mi ta haja contesta riba mi preguntanan di bida. Preguntanan cu ta bay na e esencia, e sentido di bida. Den momentonan profundo mi ta puntra mi mes dicon tin asina tanto sufrimento den mundo, tanten cu nos cada un ta un fuente di amor. Un fuente cu cada momento nos por usa como un herment pa juda un otro, pero tambe nos propio crecemento den bida. Asina nos ta juda diseña e ‘tapijt di Dios’, e projecto den cua nos cada un tin un rol, unda cada un di nos tu un hilo y mas… Esaki ta duna mi pas, e ta aclarea e sentido di bida pa mi.
Mi sa cu niun hende ta biba por nada y cada un di nos tin un rol den e destino y producto final di bida. Nos cada un ta parti di e creacion y na tambe un creador di e direccion den cua mundo ta bay.
Continue reading “Un rosea den biento y e tapijt di Dios….”
Love and addiction… the first part by Dmitri Halley, psychologist
Amor ta un tema cu ta toca nos tur. Hopi di nos ta busc’e den e amor cu nos ta ‘spera’ di e otro, pero e amor berdadero ta sinta den loke nos ta encontra ora nos ta liber di berdad, liber di expectativanan pa cu otronan den nos bida. Esaki ta hiba nos na un conciencia cu por yuda nos pa topa e amor di un nivel mas halto. Den griego nan ta yam’e ‘Agape’ e amor incondicional, cu no ta discrimina, ni husga. E ora bo ta cla pa tur tipo di amor, paso bo no ta’depende’ di otronan mas, bo no ta bira e catibo ni e adicto mas…bo ta liber…pa amor di berdad.
Tur hende tin un deseo profundo pa ta felis. Ta e forma con nos comunidad a domestica nos y hasi nos hopi bes adicto na cosnan material y deseonan cu ta pafo di nos a crea asina tanto relacionnan di dependencia.
Continue reading “Amor y Adiccion… pa touch bo alma… resumen di un tayer cu Dimitri Halley, psicologo”
Prome cu bo usa bo sub-conciencia, bo mester conoce su principionan, su leynan.
E leynan mas importante ta esakinan:
Cada imagen visual concreto cu tin tur nos atencion, tin e tendencia di realisa su mes.
Si e boluntad y e creencia ta contradeci otro, semper y sin excepcion boluntad ta perde. Si bo ta malo y bo ta kere (creencia) cu bo no ta bira bon, bo lo no cura ni maske con hopi bo lo kier (boluntad) esey. Hopi hende ta pone tur nan boluntad pa yega un meta, pero no ta logra. Otronan ta usa nan imaginacion y si ta logra. Un condicion primordial pa logra ta pa no carga pensamento y imagennan cu ta contradeci e meta.
Cada intento cu bo hasi pa logra algo, sin usa bo imaginacion bibo ta casi destina pa fracasa.
Bo mente tin dos parti, e parti conciente (10%) y sub-conciente (90%). Abo ta e hardinero. Tur dia nos cada un ta plantando simianan di pensamento den nos sub-conciencia cu ta forma nos realidad di cada dia. Loke bo sembra bo lo cosecha den bo bida y bo alrededor. Pesey corda semper ‘Sembra bon, pa bo cosecha ta abundante’. Esaki ta cuminsa cu un accion simpel, pero super importante, esta ‘cuida bo pensamentonan’. Pasobra loke bo pensa, bo ta atrae den bo bida. Asina tin hopi hende cu ora bo puntra nan ‘con ta bay cu e bida?’, nan ta contesta ‘luchando’. Y aunke hopi biaha nan no realmente kier men esaki y nan no ta realisa cu e mensahe cu nan ta mandando pa nan sub-conciencia ta ‘bida ta un lucha’. E sub-conciencia na su turno lo crea e circumstancianan perfecto pa bo bida bira un lucha.
Continue reading “E poder di bo sub-conciencia…Kico bo tin den bo mente?”


text:
Pregunta Cu Bijbel Ta Contesta
Con bo por ta un bon mayor?
Un hogar caminda mayornan ta stima y respeta otro ta un ambiente ideal pa lanta un yiu. (Colosensenan 3:14, 19) Un bon mayor ta stima su yiunan y ta elogia nan mescos cu Jehova Dios a elogia su Yiu.—Lesa Mateo 3:17.
Nos Tata celestial ta scucha su sirbidornan y ta mustra interes den nan sintimentonan. Mayornan ta haci bon di siña for di Jehova y scucha nan yiunan. (Santiago 1:19) Nan mester respeta e sintimentonan di nan yiunan y compronde cu tin biaha e yiunan por reacciona malo.—Lesa Numbernan 11:11, 15.
Con bo por lanta bo yiunan pa nan ta responsabel?
Como mayor, bo tin derecho di pone regla pa bo yiunan. (Efesionan 6:1) Mescos cu Dios, mayornan tambe mester bisa nan yiunan bon cla kico ta nan reglanan y splica nan kico ta e consecuencianan si nan desobedece. Asina bo ta mustra amor na bo yiunan. (Genesis 3:3) Pero, Dios no ta forsa nos pa obedec’e; mas bien, e ta siña nos ki beneficio nos lo haya si nos haci loke ta corecto.—Lesa Isaias 48:18, 19.
Pone como meta pa yuda bo yiunan stima Dios. E ora ey nan lo comporta nan mes bon hasta ora nan no ta hunto cu bo. Mescos cu abo como mayor por siña for di Dios su ehempel, bo yiunan por siña for di bo ehempel pa stima Dios.—Lesa Deuteronomio 6:5-7; Efesionan 4:32; 5:1.


text:
Hour of Code: un evento mundial pa siña hobennan e principionan basico di programa
Aruba tambe a join e ‘Hour of Code’ cual a tuma lugar dianan 14 y 16 di december ultimo. E evento aki tawata un cooperacion entre scol basico Mon Plaisir, Colegio Arubano Oranjestad, SETAR, Aruba Digital Systems y Biblioteca Nacional Aruba.
E alumnonan di klasnan 4, 5 y 6 di scol basico Mon Plaisir a forma parti di ‘Code Hour Aruba’. Cada klas a pasa un ora den computerroom di Biblioteca Nacional Aruba. Na un manera hopi divertido hobennan a experencia con pa traha un programa di computer. E alumnonan por a scohe entre temanan popular manera entre otro Frozen, Minecraft, Flappy Bird y a cuminsa traha di biaha riba dje.’Tawata master pa programa riba computer, real real!’, segun Jonchi, alumno di klas 5B di Mon Plasir. ‘Tawata bunita pa wak con henter e grupo di muchanan di basis tawata captiva pa e materia aki.’ Segun juffrouw Murielle Brown di Mon Plasir Basisschool. Tambe pa e specialistanan di IT e tawata un experiencia pa por drenta den e mente di un mucha y purba splica con programacion ta traha. ‘Pa grandi y chikto e tawata un experencia bon y hopi positivo’, asina Ivo Dongen, IT manager di SETAR a expresa.
Cu placer Biblioteca Nacional Aruba a pone nan Centro di Informacion Digital disponibel pa asina e alumnonan di e ultimo klasnan di scol basico Mon Plaisir por a ehecuta e tareanan aki. Specialistanan di software di SETAR (desaroyadornan di apps) anteriormente a guia un grupo di alumnonan mas grandi di Colegio Arubano Oranjestad pa na nan turno, train, guia y fungi como coachnan di e alumnonan durante e evento. Ademas, specialistanan di IT di Aruba Digital Systems y SETAR a conseha e grupo encarga cu e proyecto pa lo cual ta trata e meta y organisacion di e evento en general. Subway a percura pa tur hende envolvi por a disfruta di pannan saludabel durante e evento.
Esnan cu a organisa e evento y e alumnonan cu a participa ta considera esaki uno hopi exitoso. Mirando e interes cu diferente otro actor den enseñansa a demonstra, ta hopi probabel cu lo ripiti e evento riba un escala mas grandi otro aña.


text:
Cu detencion di otro dos Polis, diahuebs ultimo ta haci esaki na cuater Polis deteni pa un caso cu nan a atende na Madiki. Sindicato di Polis ta trata di mantene coleganan Polis trankil p’asina laga tur investigacion tuma su rumbo mientras cu di nan banda lo no bay haci nada ainda.
Segun presidente di SPA, Juancho Gomez tin un grabacion di loke a sosode e anochi ey y a base di esey tur e investigacion ta canando su caminda. E grabacion di e suceso awor ta den man di e departamento cu ta haciendo e investigacion rib’e cuater Polisnan aki. Medianan cu a yega na e sitio momento di e incidente ey tabata 24ora.com.
Segun sr. Gomez y SPA ta purbando di saca afo con esaki ta posibel. Antes tabatin scanner y prensa tabata yega na e sitio pareu cu Polis, pero awor no ta e caso mas.
Sindicato SPA ta kere cu tin prensa ta haya ayudo di paden mes, for di miembronan, of for di coleganan Polis. Riba esaki lo bay saca un carta pa Corp Chef pa saca afo kico ta pasando y con esey ta posibel.
Segun sr. Gomez ta imposibel cu un patruya di Polis ta yega na un sitio y di biaha tin prensa su tras. Informacion ta sali y yega na prensa cu no mester ta asina lihe.
Tambe no ta decarta cu ta e mesun media ariba menciona ta esun cu a duna e grabacion.
Esey ta keda tambe pa investigacion cu ta tumando luga ful completo prome cu haci cos descabeya pa mayan sali malo di dj’e.
Na final sr. Gomez a bisa cu nan ta para pa un sidicalismo profesional y responsabel.
P’esey ta haci un yamada na tur miembro pa no haci nada robes cu por sali bo malo y mayan e sindicato no por para bo tras. Tabatin cuater Polis deteni, pero dos di nan a keda den libertad recientemente.
E grabacion mes ta mustra cu tabatin mas Polis na e sitio, pero pa awor ta cuater ta envolvi.
Expertonan ta bay revisa e grabacion y mira si a edit den dj’e. Pero pa awor Sindicato di Polis ta laga e investigacion tuma luga.


text:
Mi Mester Fia Placa?
“Fia placa ta manera dia di casamento; paga bek ta manera dia di entiero.”
—Un dicho Suahili.
E DICHO aki ta bon conoci pa hendenan cu ta biba na Oost Africa. Sin duda, hendenan na otro parti di mundo tambe ta pensa asina. Bo tambe ta pensa asina ora bo fia placa cerca un amigo of un otro caminda? Maske tin biaha esey por parce un bon idea, kico ta e consecuencianan di fia placa?
Un otro dicho Africano ta mustra nos kico ta e problema principal: “Fiamento ta kibra amistad.” En berdad, debe por daña nos relacion cu nos famia- y amigonan. Hopi biaha, maske nos tin intencion di paga bek, no ta semper cos ta bay manera nos a plania. Por ehempel, si nos no paga na tempo, esun cu a fia nos por tuma nos na malo, y esaki por causa tension, entre nos y esun cu a fia nos y hasta entre nos famia y su famia. Pues, fiamento por causa friccion. Pesey ta bon pa nos considera fiamento di placa como e ultimo recurso y no como un manera facil pa soluciona nos problemanan.
Fiamento di placa por daña nos relacion cu Dios tambe. Con asina? Pa cuminsa, Bijbel ta bisa cu ta hende malbado ta nenga di paga nan debe bek. (Salmo 37:21) Tambe Bijbel ta bisa bon cla cu “e fiado ta bira esclavo di esun cu ta fi’e.” (Proverbionan 22:7) Pues, e fiado mester realisa cu e tin e obligacion di paga bek tur loke el a fia. Un otro dicho Africano cu tambe a resulta di ta berdad ta bisa: “Si bo fia pia di un hende, bo tin cu bay unda cu e kier bay.” Loke e dicho aki kier laga nos compronde ta cu un hende cu tin hopi debe, no ta liber pa haci loke e kier.
Ta masha importante anto pa nos paga bek mas pronto posibel loke nos a fia. Si no, tardi of trempan, nos lo haya nos cu problema. Kico por ta e consecuencianan si un hende laga su debe acumula? Esaki por causa angustia, anochinan sin drumi, stress, hopi overtime, pleitamento entre pareha y hasta divorcio, pa no papia mes di demandanan legal of posibel encarcelacion. Pesey, ta bon pa nos sigui e conseho sabi di Romanonan 13:8: “No debe ningun hende nada; unico debe cu boso tin ta di stima otro.”
TA REALMENTE NECESARIO PA MI FIA PLACA?
En bista di tur esaki, nos no mester core fia placa. Ta sabi pa puntra bo mes: Di berdad mi mester fia placa? Esaki ta e unico manera pa salba mi negoshi pa mi por sigui percura pa mi famia? Of mi ta un poco golos y kier hiba un bida cu mi no por afford? Den mayoria di caso, ta mihor bo keda contento cu loke bo tin en bes di fia placa.
Naturalmente, por tin excepcion, manera ora ta trata di un emergencia y ta parce cu no tin niun otro opcion. Si bo dicidi di fia placa mes, mustra cu bo ta un persona honesto y confiabel. Con bo por haci esey?
Wel, no probecha di un hende djis pasobra ta parce cu e ta bon para financieramente. Nos no mester pensa cu un persona asina ta obliga di yuda nos djis pasobra e tin placa. Tampoco nos no mester sinti cu nos no tin cu paga nan bek, pasobra nan no tin mester di e placa. No envidia esnan cu ta parce di ta den un mihor situacion economico cu nos.—Proverbionan 14:30.
Despues cu bo a fia placa, corda paga bek y haci esey mas pronto posibel y manera boso a palabra. Si e persona cu a fia bo placa no a duna bo un tempo fiho pa paga bek, abo mes sugeri esey y cumpli cu e palabracion ey. Ta consehabel pa pone e palabracion preto riba blanco pa evita cualkier mal comprondemento. (Jeremias 32:9, 10) Si ta posibel, paga e hende bek personalmente ya asina bo por gradicie. Ora bo ta paga bek puntualmente, bo ta evita friccion y ta mantene un bon relacion cu e persona cu a fia bo. Hesus a bisa den su Sermon Riba Sero: “Simplemente, laga boso ‘si’ ta si, y boso ‘no’, no.” (Mateo 5:37) Ademas, corda semper riba e conseho practico cu Hesus a duna nos: “Tur loke boso kier pa hende haci cu boso, boso tambe mester haci cu nan.”—Mateo 7:12.
CONSEHONAN PRACTICO DI BIJBEL
Bo ta sinti e tentacion pa fia placa? Bijbel ta duna un bon conseho: “Un cos ta sigur: devocion na Dios ta di gran probecho, basta nos ta satisfecho cu loke nos tin.” (1 Timoteo 6:6) Cu otro palabra, si bo keda contento cu loke bo tin, bo por scapa di tur e problemanan cu fiamento di placa por trece cu ne. Claro cu no ta facil pa keda satisfecho cu loke bo tin den e mundo aki cu ta presiona nos pa satisface nos deseonan di biaha. Ta na momentonan asina nos tin cu demostra “devocion na Dios.” Den ki sentido?
Tuma por ehempel, un pareha cristian casa cu ta biba na Asia. Tempo cu nan tabata mas jong, nan tabata echt admira hende cu tabatin nan propio cas. Pues, nan a dicidi di cumpra nan mes cas cu placa cu nan a spaar, placa cu nan a fia na banco y placa cu nan a fia di nan famia. Sinembargo, no a dura hopi tempo pa nan realisa cu e pagonan mensual tabata mucho hopi pa nan. Nan a cuminsa traha mas y mas y como resultado, nan no tabatin tempo pa nan yiunan. E esposo a bisa: “E stress, dolor y falta di soño tabata manera un baranca riba mi cabes. Mi tabata sinti mi sofoca.”
“Ta un proteccion pa mira cos material manera Dios ta mira nan”
Cu tempo, nan a bin corda e conseho cu tin na 1 Timoteo 6:6, y nan a dicidi cu e unico solucion tabata pa bende nan cas. A dura dos aña pa nan por a elimina tur nan debe. Ki les e pareha aki a siña for di e experencia ey? Nan a bisa: “Ta un proteccion pa mira cos material manera Dios ta mira nan.”
Hopi hende conoce e dicho Suahili cu nos a menciona na principio di e articulo aki. Pero toch hopi hende ta sigui fia placa. Despues di a considera e consehonan di Bijbel menciona den e articulo aki, lo ta sabi pa bo pensa bon riba e pregunta: Mi mester fia placa?


text:
Oranjestad - Darlaine Guedez Erasmus: Candidata nobo riba lista di MEP. Despues di un parada forma den Paradera te yega Piedra Plat Entertainment Center diabierna 19 di mei ultimo,
Partido MEP a lansa dos dama cu a dicidi di subi riba lista di nos prestigioso Partido Movimiento Electoral di Pueblo. Esaki a sosode den forma di un rueda di prensa na unda cu e candidata nobo, Darlaine Guedez Erasmus a introduci su mes dilanti un publico basta anima y grandi.
Darlaine a nace dia 26 november 1986 y a crece den Paradera hunto cu su ruman homber, Darall, den un hogar unda e la wordo lanta cu hopi norma y balornan door di su mama Betty y su tata Pablo. E ta casa cu Enrique Guedez y hunto nan tin 2 yiu Betsaida y Isaac.
Educacion y trabou:
Despues di caba Colegio Arubano, Darlaine a bay studia Social Pedagogische Hulpverlening na Hulanda.. Actualmente e tin 5 aña di experencia trahando den un fundacion na unda e ta deal cu hopi problema di famia y hobennan den adiccion. E ta considera su trabou no solamente su trabou sino su pasion.
Meta den politica:
Darlaine tin e deseo profundo di ta un sosten y ayudo pa e pueblo di Aruba completo.
E focus di Darlaine ta bay ta primordialmente den famia y hubentud cu tin mester hopi amor, cariño, guia y speransa pa tur cos bay bon cu nan. Como trahador social, diaramente e ta pasa den situacionnan hopi alarmante door di problemanan den cas y e famia. Esaki ta loke a motiva Darlaine pa tuma e decision pa drenta politica y postula riba lista di Movimiento Electoral di Pueblo pa di e manera aki yuda na e miho forma cu e por.
Darlaine ta cla pa e reto nobo aki den su bida como politico hoben riba lista di MEP. Darlaine tin e siguridad cu tin speransa pa e parti social. E tin speransa den mehoracion di e parti di matrimonio y ta kere den matrimonio feliz. Y e tin speransa den un hubentud motiva pa sigui dilanti.
Darlaine ta di creencia tambe mescos cu Partido MEP, cu hunto nos por hiba Aruba dilanti. Y ta basa su lema di campaña riba e pensamento aki: Famia Stabiel, Aruba Stabiel.
Pa mas informacion tocante e candidata aki, sigui nos riba nos pagina di facebook. Darlaine Erasmus y MEPofficial.
Partido MEP ta yama Darlaine bon bini den nos Partido prestigioso y ta desee tur exito den e campaña electoral aki. Hunto nos ta bay pa e cambio sin miedo!


text:
Noord: Diadomingo pa mas o menos 4’or y mey di marduga patruya di Noord ta wordo manda na altura di Lekker Bar and Restaurant pa un boksmento frontal.
Na yegada nan ta bin compronde cu ta trata enberdad di un accidente frontal, entre un Toyota Tercel Blanco y un Kia Rio Bruin. Na e sitio e agentenan a nota cu ambos chauffeur lo ta bou influencia di alcohol, mesora a haci un test di alcohol cu nan, ambos chauffeur tabata mustra bou influencia, a detenenan y cu transportwagen di polis nan a wordo transporta pa warda di polis, pa un biaha mas haci un test di alcohol.
Ambos auto a haya basta daño material, hopi azeta a keda basha riba caminda cu mester a pidi Dow pa basha tera riba e caminda.


text:
Maske cu SPA a bisa cu e marcha ayera mainta, no ta ningun accion, no mas a tene un caminata hunto pa bay entrega un carta cu varios punto di preocupacion cu SPA ta sinti cu tin den Cuerpo Policial. A keda confirma tambe cu no ta tur Polis ta para
Day: July 7, 2017
Cruz Corra y SABA a firma acuerdo di cooperacion
YMCA ta cla pa cuminsa cu nan Summer Camp 2017
E aña aki un biaha mas YMCA Aruba lo ta organisando nan summer camp, cual nan ta organisa anualmente. Directora di YMCA, Rachel Croes, a splica cu e summer camp ta pa un periodo di 1 siman, pero YMCA lo ta ofreciendo 4 siman di e camp. E summer camp ta
Women’s Club of Aruba a representa Aruba na California
Di dia 21 te 27 di juni ultimo, Marva Solagnier, presidente di Women’s Club of Aruba pa 2016-2017, a representa WCA na e convencion anual di General Federation of Women’s Clubs (GFWC) na Palm Springs, California, cu acompañamento di Benita Esguerra, kende ta presidente electo. Tabatin un programa bon hinca den
Atleta local Wuill Vrolijk rumbo pa World U18 Championship IAAF na Nairobi, Kenya
Presidente di AVB, Ing. Richard Dijkhoff: Veld di Estrella miho ilumina awor cu bombionan nobo
VanEps Kunneman VanDoorne a entregá e di 17 Premio di Tesina na Còrsou
Departamento di Salud Publico ta informa: Vacuna cu ta proteha contra keintura geel ta obtenibel atrobe
Si sigui diferente chat riba social media, no ta tur Polis ta sosten Directiva di SPA
Despues di e yamada di SPA na tur miembro pa acudi ayera mainta na Warda di Polis pa un reunion, por a mira despues riba e sistema di chat riba social media, cu e diferencianan cu tin cu Mando Policial, no ta tur Polis ta sostene nan sindicato. Tin un va-y-ven,


text:
Educacion tabata e tema di un conferencia di prensa di candidatonan di AVP p’e eleccion Parlamentario di dia 22 di september awor. Den e conferencia aki tabata presente e candidatonan Michael Lampe, Gerlien Croes y Jennifer Arends-Reyes.
E tres candidatonan a papia riba e tema di educacion y loke cu ta para den programa di partido.
Den e seccion di Educacion tin algun punto importante cu AVP ta bay concentra riba nan den e proximo Gobernacion y cual ta cay bou di e capitulo Renoba nos sistema di enseñansa.
Bou di e titulo di: Renoba Sistema di Enseñansa tin 5 aspecto cu ta resalta: Stimula uso di tecnologia na scol; Mehora cooperacion entre docente-mayor-studiante; Crea mas facultad na Universidad; Introduci mas scol pa muchanan cu necesidad special y Elimina e sistema di ‘keda sinta’.
Den e conferencia diahuebs mainta dilanti e edificio nobo di Princes Amalia Basis School, candidato di AVP, Michael Lampe a papia riba e importancia cu e ta mira cu tecnologia ta bay hunga den educacion.
Educacion, el a bisa:“Ta keda forma un base importante pa formacion di nos muchanan. Nos mester keda up to date cu cambionan cu ta tumando lugar rond di nos cu semper por duna nos mas potencial y facilita e habilidad di nos maestronan, pero tambe nos muchanan pa nan por keda facilita nan potencial na scol.”
E ta haya cu tecnologia ta keda importante pa crea e estimulo necesario den e proceso di educacion pa crea mas interes, crea un sistema unda cu nos muchanan ta wak e potencial atrabes di nan interesnan, pa sigui bay dilanti.
Esaki ta hopi importante den nan desaroyo y pa nan futuro, mescos cu e formacion di arte y cultura tambe ta importante den educacion.
“Nos mester sigui stimula e uzo di tecnologia pa facilita e trabou di nos maestronan, pero tambe pa facilita e potencialnan di nos muchanan. Esey nos partido ta para p’e, pues stimulacion di tecnologia den educacion.”
Lampe ta bisa cu tecnologia ta lanta interes di e muchanan, pa nan haya gana den e materianan na scol. No mester lubida cu mucha y hobennan ya caba ta haci uzo di tecnologianan moderno pafo di scol.
Basa riba esaki, el a bisa cu AVP ta bay traha riba un sistema pa introduci tecnologia den un forma responsabel den educacion.
“Tecnologia ta un instrumento pa lanta interes di e studiantenan den e materianan na scol.
Nos mester yega n’e mihor manera pa introduci tecnologia y keda up to date den e mundo aki.”


text:
Pero den ambiente politico, tur cos ta posibel Ayera a cuminsa circula riba media social, cu, segun noticia na Hulanda, a detene 3 Colombiano, 2 di nan cu pasaporte no registra na Hulanda. Y cu nan lo a declara cu un aña y mei pasa a cumpra nan pasaporte na Aruba,
Day: August 23, 2017
Prome Minister Mike Eman ta hopi satisfecho – Desmantelacion di ex Bushiri hotel ta pone un area grandi di tereno bek den man di pueblo
A prefera esey enbes di desaroya esaki den uno comercial/economico Prome Minister Mike Eman y su colega di Infrastructura Benny Sevinger tabata hopi contento durante un conferencia di prensa diaranson na ex Bushiri Hotel. E dia aki, Prome Minister Eman a haya cu mester wordo cataloga como uno special si mira
Michella Steenvoorde Lacle, Partido POR: Inverti den programanan despues di scol lo spaar nos placa
Hobennan cu ta participa regularmente den Programanan Despues di Scol ta... Segun Ed Spitzberg Vice Presidente saliente di Afterschool Alliance, experto den desaroya y implementa “Afterschool Programs” pa cada $1 cu bo inverti den Programanan Despues di Scol bo ta gana $9 bek. Den un Q&A na Universidad di Aruba organisa pa
Ayera den dia – 1 di e 5 detenidonan den caso Ibis a ser laga den libertad
Ayera den dia, maske cu Fiscal den prome instante a dicidi pa prolonga detencion di tur detenido cu tin awor den e caso Ibis, unda despues di detencion di Minister Paul Croes y su colaborador Aparicio, haciendo e detenidonan na 5 en total, Fiscal a cambia di opinion pa loke


text:
Tur aña na final di october, comienso d november Biblioteca Nacional Aruba ta organisa e festival di buki pa mucha den cooperacion cu otro partnernan y cu sosten di sponsornan. E meta di Festival di Buki ta pa promociona lesamento bou di e muchanan di scolnan preparatorio, basico y special di Aruba. E ta un organisacion cu ta pidi hopi creatividad, bon maneho, input di hopi hende cualifica, hopi energia y recurso. Pa logra un exito, ayudo ta necesario. Esaki lo no ta posibel pa sigui sin sosten di nos sponsornan.
Biblioteca Nacional Aruba ta gradici na prome lugar tur e muchanan, nan mayor y maestronan pa participa cu entusiasmo. Ta un placer pa wak e muchanan gosa. Tambe ta gradici autornan, ilustradornan y contadornan di storia local y for di otro paisnan. Danki na organisadornan y guiadornan, boluntarionan, empleadonan di biblioteca, Departamento di Enseñansa y Instituto Pedagogico Arubano (IPA).
Un danki di curason pa e vision cerca e sponsornan RBC Royal Bank (sponsor principal), librerianan DeWit & VanDorp stores, Samson Bookstore, Bruna, Plaza Bookshop y Educar, Kiwanis Club of Palm Beach, Guardian Group y Quota Club, ELMAR N.V., Plus Accountants, Nagico, Stichting Munira. Y por ultimo miembronan di prensa cu a distribui informacion pa e publico y a yuda cu e promocion. Hopi ta esnan cu a duna un man, tabata un honor pa traha hunto, masha danki!
Biblioteca Nacional Aruba ta invita tur mucha y publico en general pa hasi bon uso di e bunita coleccion di buki. Biblioteca ta sigui cu e trabou di promociona lesamento y ta sigui stimula otro instancia cu ta traha riba tereno di promocion di lesamento. Biblioteca Nacional Aruba ta e centro di conocemento y encuentro pa e pueblo di Aruba ta wak atras riba un actividad masha exitoso.
Promocion di lesamento cerca muchanan no ta un actividad mester keda na un Festival di Buki pa mucha solamente sino mester bira mas bien un actividad di famia tambe unda mayornan ta trece nan jiu(nan) biblioteca pa busca buki y lesa hunto cu nan pa nan por ta miho prepara den klas na momento di mester lesa y compronde e materianan cu ta duna scol. Temporada di fin di aña cu fiestanan nos dilanti ta bunita ocasion pa regala e mucha un buki pa lesa of bira membro di biblioteca y presta buki.
Biblioteca hubenil ta habri pa mucha tur dia, dialuna, diaranson y diabierna te 8or di anochi.


text:
Biblioteca Nacional Aruba ta e caha di tesoro cultural di documentonan original, escritonan y produccionnan cu ta forma parti di nos memoria colectivo.
Biblioteca ta conserva nos historia social, cultural, politico y economico. E conhunto di e material documental aki ta forma parti di e patrimonio cultural di Aruba cu mester ta conserva y actualisa como memoria nacional. Un pueblo mester por reconstrui y conoce e momentonan culminante di su historia y cultura pa por traha na su futuro.
Historia no ta un buki di receta, sino un obra di consulta di un projecto continuo di nation building y desaroyo. Tarea nucleo di Biblioteca Nacional Aruba ta pa facilita e acceso na nos historia, pa crea e condicionnan adecuado pa por prepara nos pa e retonan di nos futuro.
E deseo pa conoce nos pasado tabata forma parti di nos proceso di nation building, prome como isla y despues como pais.
E origen di nos biblioteca nacional ta data di 1949, ora cu dr. Johan Hartog, como prome bibliotecario di e Openbare Leeszaal en Boekerij, a cuminsa un coleccion di obranan arubiano y antiyano di buki, documento antiguo, rapport, folder, postkaart y informe anual. Cada buki tabata haya un stempel cu e peticion pa su sucesornan conservele pa siglonan venidero.
Durante decadanan e coleccion aki a sigui crece y a forma un base solido, pa na 1986, nos por a inaugura nos Biblioteca Nacional Aruba. Aruba tabata memey di e proceso fascinante di nation building y di bira un estado, cu a haya su culminacion den Status Aparte. Na e momento cu ‘nacional’ ta haya otro nificacion, e patrimonio documental tambe ta haya otro contenido. Pesey, Aruba a haya su mesun bandera, himno, parlamento, gobierno, y tambe su Biblioteca Nacional Aruba.
Den e caso di nos pais, e directora di Biblioteca Nacional Aruba den e tempo ei, sra. Alice van Romondt, a opta pa un structura parecido na esun di paisnan di Caribe, esta un biblioteca nacional cu funcion di biblioteca publico.
Pa cumpli cu su tarea pa conserva nos patrimonio documental, a crea e Departamento Arubiana cu ta colecciona tur buki y documento cu un arubiano a crea, na unda cu e por ta, den ki forma cu ta, esta manuscripto, pamfleta, buki, corant, video, portret; enfin, tur portador di creacion intelectual. Nos ta colecciona tur publicacion tocante Aruba, tambe esun publica den exterior. Hunto esaki ta forma e coleccion nacional.
Alohamiento y conservacion di un coleccion nacional ta exigi un trabao sistematico pa por ubica tur publicacion cu tin di haber cu Aruba of cu ta skirbi pa un arubiano. Mester percura pa tur publicacion nobo ta mas lihe posibel den e coleccion.
Pa sigura optimalisacion di e coleccion nacional ta necesario un ley di Deposito Legal, cu ta sigura cu Biblioteca Nacional ta haya ehemplarnan di tur publicacion y produccionnan multimedia nobo na Aruba.
Te awor aki por papia di un deposito voluntario. Hopi autor ta deposita nan obra voluntariamente, pero esaki no ta un siguransa pa haya tur publicacion. Un proposicion di Ley di Deposito Legal a wordo entrega algun aña pasa na Directie Wetgeving.
Den e cuadro di conservacion y acceso di nos documentonan biew, raro y balioso, Biblioteca Nacional Aruba a cuminsa un proyecto cu ayudo di Koninklijke Bibliotheek na Hulanda, subsidia pa UNESCO. Dos corant importante, Arubaanse Courant y El Despertador, a wordo poni riba microfilm y digitalisa riba CD, pa haci e consulta di e corantnan mas facil.
Diariamente, e importancia di nos coleccion nacional ta wordo enfatisa como herencia cultural y como fuente di informacion tocante nos isla.
Investigadornan cientifico, studiantenan di tur nivel di nos sistema educativo, empleado di gobierno, escritor y artistanan cu ta busca inspiracion den nos patrimonio cultural ta frecuenta nos departamento. Tin biaha hasta nan ta superpobla nos espacionan chikito. Cada vez mas, departamento di Arubiana ta haya un demanda creciente di nos usuario pa publicacion riba diferente tereno, cu no por wordo atendi adecuadamente. Particularmente, e demanda for di e campo educativo a crece hopi e ultimo añanan debi na e Ciclo Basico y e Ciclo Avanza, cu ta eherce basta presion riba nos biblioteca pa informacion riba diferente topico cu ta concerni Aruba.
Imigrantenan nobo tambe ta hasi uso di e coleccion.
Nos tin un necesidad grandi riba tur tereno y pa tur nivel pa mas investigacion y publicacion, y esey ta un reto grandi pa nos investigadornan.
Un deseo ferviente cu nos tin ta cu tur publicacion local y coleccion priva valioso ta haya nan caminda pa Biblioteca Nacional Aruba, pa asina por ta disponibel pa henter e comunidad y por wordo conserva pa futuro generacion.
En todo caso, ta importante pa por registra tur coleccionan priva existente. Nos ta aprecia masha hopi cu nos a ricibi dos coleccion cu a duna un gran aporte na nos coleccion nacional, esta e Coleccion Hartog y e Coleccion Ito Tromp.
Pa conclui, nos tin un coleccion cu ya a forma base, tabata fuente di inspiracion y a juda realisa hopi publicacion cu ta riba mercado local y internacional.
Pero ainda tin mas reto nos dilanti pa por sigui cu e trabao. E Departamento Arubiana a crece di tal forma cu e necesidad pa un espacio adecuado ta bira cada dia mas urgente. Pesey tin proposicionnan concreto pa expande e actual edificio of pa busca otro localidad.
Ta un responsabilidad nacional di nos tur pa conserva, actualisa y haci nos patrimonio documental accesibel. Mientras e ciudadano of organisacion ta brinda nan coleccion di hopi aña, e trabao di nos biblioteca pa sigui colecciona materialnan riba nos pais lo wordo apoya enormente mediante un deposito legal.
Hunto, cu esfuerzonan uni, nos mester fortalece nos coleccion nacional como memoria nacional. Asina so, nos historia por bira un poderoso obra di consulta pa desaroya e Aruba cu nos tur ta desea.


text:
WILLEMSTAD – Diabierna 14 di april 2017, alrededor di 3:24, Central di Polis a dirigi un unidad policial na Roermondstraat pa un cas cu ta na candela y cu probablemente e habitante lo ta den e cas.
Na yegada di e unidad policial, nan a constata cu ta trata di un cas di palo cu tabata completamente na candela. Unidadnan di bombero cu a yega na e sitio a cuminsa cu pagamento di e candela y no por a evita cu e cas a kima por completo.
Durante pagamento di e candela e personal di bombero a topa cu un kurpa sin bida parcialmente carbonisa.
Dokter di Polis cu a yega na e sitio a constata morto. Riba ordo di Fiscal di Ministerio Publico a confisca e curpa pa mas investigacion. Te na momento aki no a identifica e persona cu a haya den e cas oficialmente. E causa di e candela ta den investigacion.


text:
Sunday, November 25, 2007
The Bears kampion Beisbol Veterano 2007
kampion 2007 ganando Santa Rosa Memories fásil ku skor
di 8-2 djadumingu ultimo na Vi Jansen Ballpark. Un
públiko grandi a asistí pa mira The Bears sweep e
serie final. Persey Schoop tabata hermétiko komo
picher i Wendell Brigitha a bati di 4-3.
The Bears selebrando ku fanatiko despues ku nan a kaba di bira kampion dia 18 di november 2007 na Vi Jansen Ballpark
E promé wega dia d10 di novèmber 2007 The Bears a laga
Santa Rosa den tereno ku skor di 5-4.
Den luna di desèmber Federashon Beisbòl Veterano
Kòrsou lo parti premio. Den e wega balido pa di tres
luga Yesterdat ta gana Azucar
The Bears 8, Sta. Rosa Memories 2
The Bears a bati 11 hit i nan no a pifia.
Percey Schoop tabata esun ku a bai ku e viktoria,
miéntras Wendell Brigitha a bai di 4-3.
Percey Schoop mes a bai di 3-2 i Richard Coffie di
1-1.
Sta. Rosa Memories tabatin 3 hit i nan a pifia na 1 okashon.
Richinel Mauricia a sufri e derota.
Sendley Reina i Amarildo Coffie a bai di 3-1.
Sendley Reina a konektá un baraso di kwater skina.
Yesterday 5, Azucar 3
E ekipo Yesterday a konektá 7 hit i nan a hunga
impekabel.
Fitzgerald Pieter a resultá picher ganadó.
Ricardo Osepa, Elston Simmons i Fitzgerald Pieter a
bai di 3-2.
Pa Azucar 6 hit i 2 eror.
Randolph Mercera tabata e pèrdèdó.
Jurgen Susana a bai di 3-2.
2 comments:
Jef e foto aki ta hop leuk, mande riba mi mail pami i e otro nan saka. thanks di antemano, e prome fanatico di The BearsReplyDelete
hola soi in trutor de beisboll en dominican rrepublica es toi bucando un es quipo de beisboll para en bial le jugadore dominicano por favol de con tatarme al numero de elulal 1809-843-61-32 pero yo nadama ablos español lo jugadore mio son de esda 19- ata 30ReplyDelete


text:
Homber bou influencia actuando sospechoso cu baranca den man a keda...
Diahuebs marduga patruya di Noord a keda mobilisa pa bay Moko unda lo tin un homber actuando sospechoso cerca di Saliña y lo tabatin...
Accidente frontal na Noord a laga dos auto kibra y un...
Diahuebs mainta ariba e caminda na Noord na un Y splitsing a sucede un accidente unda un ford escape no a duna preferencia y...
Turista a dal tras di otro cu quadracer y keda herida
Diamars atardi na e crusada di Prof. Lorentzstraat y Weststraat un turista riba quadracer a dal tras di otro. Esaki a pone cu e...
Polis a haya homber benta abou den rooi na Cura Cabay
Polis y Ambulance a keda manda diadomingo atardi pa bay patras di Cura Cabay supermarket unda lo tin un homber benta den e rooi...
Polis a detene homber pa menasa y un arma di candela...
Diabierna atardi Polisnan cu urgencia a presenta na un cas na Alto Vista unda menasa a cay contra di un otro persona. Patruyanan di...
Taxista no a duna preferencia ocasiona accidente na Bubali
Diaranson anochi na e crusada di Bubali y Caya Ritmo a sucede un accidente di auto basta fuerte pero ningun persona a resulta herida....
Polis motoriza a kita dos scooter sin documento for di hobennan
Riba caminda di Sero Blanco Polis motoriza a para dos scooter y a resulta cu ambos hoben riba nan scooter no por a demostra...
Homber bou influencia tabata drenta cura di cas di hende mane...
Diadomingo marduga un habitante a lanta y topa cu un homber desconoci den su cura di cas na Palm Beach y esaki tabata crusa...
Jeep a bolter panort di rotonde Sasaki
Diasabra pasa di 11’or di anochi chauffeur di un mitsubishi jeep panort di rotonde Sasaki a perde control baha caminda y bolter cay banda...
Polis a detene chauffeur bou influencia cu a hit & run...
Diasabra marduga dilanti di Airport altura di e rotond chauffeur di un auto toyota a bay haal in y dal riba un suzuki swift....
Accidente semi frontal na Santa Cruz y un persona herida
Diadomingo den careda di 9:45 mainta riba e caminda na Santa Cruz panort di e oficina di rijbewijs a sucede un accidente semi frontal...
Cacho morto benta den mondi na Hato
Diaranson mainta un persona pasando riba e caminda di santo di Hato pa Bubali patras di Elmar bin ariba holor malo tabata dal e,...
Chauffeur bou influencia di alcohol a dal den auto staciona banda...
Diaranson atardi riba e caminda principal di Santa Cruz otro banda di e misa a sosode un accidente unda un auto a dal den...
Pareha turista tur dia ta bringa no tabata permiti pa ta...
Diasabra atardi na riu palace gerencia a opta pa saca un pareha turista cu pa algun dia caba ta bringa cu otro causa desordo...
Habitante di Jupiterstraat a gara dos persona den cura di cas
Habitante yegando su cas den oranan di anochi a tuma nota di dos homber den cura di su cas y a core nan tras....
Buraco grandi riba caminda a causa cu algun auto a kibra...
Despues di algun dia di awacero torencial e caminda riba L.G Smith Blvd poco prome cu e spiral rotonde tabata tin un buraco grandi....
Problema di hoben den Santa Cruz a mobilisa patruyanan lihe
Diahuebs merdia algun persona a mira con dos persona ta drenta Taco Bell na Santa Cruz cu bate den man posibelmente pa bay regla...
Polis a detene homber na Moomba relaciona cu ladronicia
Diadomingo anochi polisnan di Noord a haci detencion di un homber meti den ladronicia den area di Moomba Beach. A detene e homber y...
Chauffeur a dal den stupi y kentel cu auto dilanti Riu...
Diadomingo den careda di 12:30 marduga den e birada skerpi di Riu Antillas riba J.E Irausquin Blvd chauffeur di un hyundia i10 a dal...
Autoridad a confisca bastante klapchi scondi den cas na Dakota
Diabierna atardi autoridad a keda informa cu den Dakota na Cantaloupstraat tin un cas cu bastante klapchi ilegal scondi. Ora cu e departamento di...


text:
How to live without stress? Create balance in your life…on www.comprondiendobida.com
Den bida tin hopi situacion cu por duna nos stress. Problema den famia, morto di un ser keri, divorcio, retiro di trabou, soledad, placa… Si abo tin stress corda pa tuma bo keho na serio. Pero mas importante tuma accion pa elimina e causanan…
Con? Planea tempo liber. Esaki ta ‘tempo pa bo mes… ABO’. Hasi cosnan cu abo ta haja leuk y cu ta relaha bo. Bay cana den mondi, bay lama, busca silencio… bay sinta na Alto Vista… loke ta pone bo sinti bon…
Stop di pensa cu abo ta responsabel pa felicidad di tur otro hende.
Stop di pensa cu tur cos lo fracasa si abo no hasi nada. Cu otro palabra, stop di carga mundo riba bo schouder…
Continue reading “Biba sin stress? Crea balansa den bo bida…”
In need of some valuable tips for a healthy sleep? Dr. Falconi helps us to explore some…
Di dos parti di un entrevista cu Dr. Jaime Falconi, neurologo y psichiatra
• Aceptacion di e reto y problemanan den nos bida. Hopi famia na Aruba conoce situacionnan cu no ta facil. Cuido di nos yiunan den un sociedad cu tin hopi mas peliger cu antes…cuido di un mayor cu ta dement… morto den famia cu ta hinca hende den un proceso di luto largo…
Continue reading “Hopi hende na Aruba no ta drumi bon… Tips pa un soño saludable!”
Problem getting up in the morning? Read some tips on www.comprondiendobida.com
Si ami sigur cu si! Mi’n ta nenga…. y segun estudio, esaki ta e caso cu masha hopi hende. Toch expertonan ta haja cu esaki no mester ta asina hopi problema. Lesa kico abo tambe por hasi!!!
NO pone bo wekker riba ripiti/snooze:
Si, hopi di nos tin e manja di pone e holoshi algun minuut mas tempran, pa despues nos keda drumi algun rato mas. Y nos ta keda primi e konopi di ripiti pa drumi un 10 minuut mas. Pero sin cu nos sa, nos ta primi algun biaha y nos ta cay laat. Y awo nos tin cu pura y hinca stress den nos curpa. NO un bon idea dus.
Estudio ta mustra cu ora nos lanta di biaha ora e wekker bay, esaki ta duna nos hopi mas energia cu si nos keda drumi un rato.
Continue reading “Bo tin problema pa lanta mainta tempran di bo cama? Algun tips!”
Mi a reconoce hopi berdad den e buki ‘Feal the Fear and do it anyway’ di e psicologo dr. susan Jeffers cu mi ta comparti aki bou.
Confronta nos miedonan nunca ta mes espantoso cu e miedo inconciente su tras cu ta laga nos sinti nos mes indefenso.
Lesa esaki un biaha mas, pasobra e ta por ta un tiki complica pa acepta. Experencia ta mustra cu tardi of tempran bida lo presenta nos cu situacionnan cu ta saca nos for di nos comfort di bida. Mas indefenso nos ta sinti nos mes, mas grandi e miedo inconciente cu ta terorisa nos. Hopi hende ni kier pensa mes cu un dia nan lo haja nan den un situacion cu ta kita nos seguridadnan den bida.
Continue reading “Sinti e miedo y hasi’é toch…”
‘Bida no ta facil’, asina nos a siña. ‘Pero e no ta asina dificil tampoco…’, ta loke podise nos mester cuminsa train pa pensa. Berdad bida ta un caminda jen di reto, pero e ora ta e cuestion pa nos cuminsa mira e retonan como oportunidadnan. Posibilidadnan pa nos crese y saca beneficio di nan. Como ser humano, nos tin e tendencia di keda pega den nos pasado y sinti nos mes e victima di loke ‘otronan’ a pone nos sufri. Asina nos por hunga e rol di nan consenshi y laga nan mes sinti nan mes culpable pa loke nan a hasi nos. Nos por bira e cos aki rond y pensa cu no obstante kico hende y bida a hasi nos, nos kier sigi padilanti y mustra cu ‘ami’ ta mi maestro humano di mas grandi. Ami por educa mi mes, pa los di mi pasado.
Continue reading “Siñando pa bula…creando paraiso riba Tera…”
Bida ta un caminda…no un lucha…y nos tur por cambia nos custumbernan cu ta limita nos…
Mi ta dilanti un lift y ta mira e escenario aki mi dilanti: dos conoci ta topa otro net dilanti e lift. Esun ta puntra e otro: “Conbay?”. E otro ta contesta (manera hopi di nos: “Ay, bo mes sa. Luchando!”. E otro ta contesta:”Tanten cu bo tin forsa pa lucha ta bon ainda!”. Si mi haja un chens semper mi ta mete mi mes y bisa: “Stop di lucha…djis biba e bida. Cada biaha cu bo bisa bo mes cu ‘bida ta un lucha’, bo ta ‘hasiendo’ un lucha di bo bida. Pasobra esey ta loke bo ta bisando bo mes y bo subconciencia”. E ora mi ta corda riba cuanto biaha hende ta contesta mescos ora puntra nan ‘con ta bay’!. Cultura y custumbernan ta cosnan cu hasi nos ‘ken nos ta’. Dicon?
Continue reading “Bida ta un caminda…no un lucha…y con pa cambia nos custumbernan cu ta limita nos…”
E significacion di e pintura di bo yiu…
Un storia saca for di bida real…
‘Yen di orguyo e criatura ta bin serca su mayornan, cu ta druk y ocupa cu su cosnan di tur dia. ‘Mami, papi, mira un cos bunita cu mi a pinta pa bo…” Den su drukte e mayornan ta tira un bista riba e bladchi, pero no ta mira di berdad… “Hopi bunita, mas oro mi ta mir’e un poco miho. Mi ta hopi ocupa awor…” Yen di tristesa e mucha ta bira cana bay… Aunke e mayornan den nan drukte di bida no a ripara…e mucha a sinti e falta di atencion… un falta di atencion cu te hasta den su pintura, tabata hinca…
Un pintura di un mucha ta mas cu un combinacion di colornan. Pa un persona cu ta entrena pa analisa un pintura e ta un refleho di e forma con e mucha ta experencia e mundo cu e ta biba aden.
Bo por saca afo con e mucha ta na e momento ey…su emocionnan, su stress y guia e mucha y mayornan cu tips den e educacion di nan yiu.
Continue reading “E significacion di e pintura di bo yiu”


text:
E aña aki nos ta recorda 131 aña di lucha di e martirnan di Chicago, na unda lidernan sindical a ofrece nan bida pa conkista derecho di trabao di 8 ora, demostrando forza y grandeza.
Mundo henter ta recorda e dia aki, dunando muestra di gradicimiento na tur esnan cu a hiba e lucha aki. Nos ta recorda y reflexiona cu hopi alegria cada logro cu ta faborece derecho di trahadornan.
Hopi trahador no sa o a lubida sucesonan di un dia manera 1 mei 1886. Nos mester ta agradecido n’e lucha aki cu a wordo hiba y mas ainda gradici cu ainda tin hende eyfor cu desde diferente espacio cu nan ta encontra nan mes ta sigi cu e compromise di lucha, p’asina homber y muhernan tin trabaonan decente y oportunidadnan igual.
Awendia ta hopi nos mester repasa riba dje, e lucha di ultimo añanan, desaroyonan actual, adelanto y fracasonan. Situacion na Aruba p’e clase trahador ta keda dificil. Ta un constante lucha pa logra apenas algun beneficio aki aya p’e trahador, segun Secretario General di SEPPA, sra. Magaly Brito.
Rond mundo cosnan ta cambiando, asina nos por mira hasta discusion cu a tuma lugar na comienzo di april riba e tema di trabao den futuro. Tema importante.
E cambio di 8 ora pa 9 ora di trabao pa dia e bay contra e lucha di 131 aña pasa.
Eyfor e trahador ta sclama p’e cambio aki cu tabata dirigi pa yuda e dunador di trabao, pero cu a bay directamente contra e lucha di 131 aña pasa.
Mas peor ainda, e cambio aki a hiba e trahador na un dia di trabao mas largo, mas duro. Den algun caso, hasta e derecho pa tin un ½ ora liber di sosiego durante ora di trabao ta wordo nenga. Den mayoria di e caso esnan cu tin cu traha 9 ora pa dia di baina ta goza di un salario minimo, ya cu si hasta akinan e dunador di trabao por a haci cambio e lo a hacie na desbentaha di e trahador.
Kier kita e subsidieregeling di trahador di fundacionnan: Yamada pa conflicto!!
Aña pasa caba SEPPA a mustra riba e intencion di Gobierno pa trece cambio den e “Richtlijnen Subsidiabele Regeling” pa fundacionnan. Esaki t’e resultado di discusionnan di añanan nobenta na unda SEPPA a negocia cu Gobierno di MEP e tempo aya, diferente condicion laboral riba cual Gobierno tin obligacion pa subsidia e fundacionnan.
Un logro, riba cual te cu dia di awe a sigi traha riba dje. A mehora cu tempo y awendia e trahador di e fundacionnan ta goza di e mesun beneficionan cu un empleado publico.
Gobierno por bisa e kier cambie, pero nunca lubida cu esaki tabata un acuerdo di SEPPA cu e Gobierno di e tempo aya, nunca den forma unilateral. E trahador ta trankil, tanten cu ta cumpli cu tur loke e tin derecho ariba dje !!
AÑA 2017 E TRAHADOR MESTER T’E REY Y REINA PA MAS CU UN DIA!!!
E aña aki, nos ta dilanti eleccion pa un Gobierno cu ta haya e mandato pa dirigi nos pais. Manera ya t’e sistema, e periodo aki, e votador ta Rey. Pero esaki solamente p’e dia di eleccion, segun Magaly Brito.
Te cu e dia aki, tur cos ta bon, e sonrisanan cu nos ta wordo ricibi ta hasta lagabo kere cu cos a drecha e momento ey mes. Tur loke cu ta keda priminti ta wordo lubida asina cu drenta gobernacion. Pero akinan ta nos mes ta faya.
Ta nos mester bringa pa cambia e cosnan ey cu ta robez!!!
Nos mester exigi na tur esnan cu kier yega na e stul ey di gobernacion pa no solamente duna un palabra cla, pero tambe cumplimento di esakinan.
Y for di e momento cu nos ta tende cu ki intencionnan tur kier bin goberna nos pais, para keto un rato riba kiko nos mes kier pa nos pais y si loke ta wordo proponi ta loke realmente nos tambe kier.
Nos mester mustra tur hende cu e trahador kier adelanto, e trahador kier kibra cu e cadena ey di abuso y biba limita. Nos mester logra cada dia mas, cu condicionnan di trabao ta wordo mehora y cu esnan menos bin malo ta bira mihor !!
Trahador kier seguridad den su bida completo, den nos sociedad, na cas pero tambe den su empleo. Esaki ta un necesidad humano basico.
E proteccion di e hende contra adversidadnan di bida, accidente, enfermedad, desempleo, biehes y su consecuencianan amenazante p’e existencia humano tabata y lo ta preocupacionnan importante.
Democracia ta rekeri cu e trahador ta parti di decisión, parti di e seramento di e compromiso colectivo.
Segun Magaly Brito, e trahador tambe mester siña scucha bon loke ta wordo tira como intencionnan, paso loke awendia ta simplemente tira den laira, mañan ta bira e accionnan cu e trahador mes mester confronta.
Peor awor cu prioridad ta ser poni riba drecha presupuesto so den wowo di otro y otro ta pone riba un style di impone esta, loke cu e ta pensa so ta bay!!
PENSIOEN
E pensioen general tabata un comienzo cu mester keda traha riba dje. Algun aña atras a introduci e pensioen general pa trahadornan di Aruba. Principalmente p’esnan cu no tabatin un areglo di pensioen regla cu nan dunador di trabao. A base di e acuerdo esaki a yega su 3% di banda di e trahador y 3% di banda di e dunador di trabao.
E intencion nunca tabata pa para aki. Alcontrario !! E lucha mester sigi.
E 3% ey ta nada mes. Aunke e ta fastioso p’e trahador cu ta kita e 3% di su aporte n’e fondo, e dolor ta mas grandi mañan cu no tin areglo mes.
Ta pesey mester bin un lucha pa adelanto aki. Hunto cu e lucha pa mihor salario, mihor condicionnan laboral.
SEPPA ta desea tur trahador na Aruba, specialmente empleadonan publico y trahador di fundacionnan, un Feliz dia di Trahador!


text:
ORANJESTAD (AAN) – Colegio San Agustin a celebra su di 70 aniversario y tambe e renovacion di su edificio.
Sra. Henriquez director adjunto, a duna di conoce cu durante e celebracion tabata presente Gobernador Interino, Minister Presidente sra. Evelyn Wever- Croes, sra. Jossette Daal, director di SKOA, tambe e Vicario, Pastor Andres y Pastor Juancho, directornan di otro scolnan. Esaki parti mainta unda algun di e invitadonan aki a duna discurso.
Tambe tabata tin develo di tres localidad, cual honor a wordo duna na meneer Ruben Werleman cu ta bay maneha e cantina, meneer Winston cu ta bay encarga cu lo encarga cu e local di Ciencia, y Juffrouw Mary Peterson cu lo maneha e biblioteca.
Pa 7.30 or di anochi a habri porta pa e publico cu a cumpra ticket pa presencia e diferente presentacion artistico for di alumnonan di Ciclo Avanza. Tambe muchanan di Ciclo Basico por a bende diferente producto cu nan mes a traha, entre otro locion pa curpa. Nan a percura pa un cushina y bar bon surti.


text:
Den e siman aki Minister mr. drs. Richard Arends a duna un tremendo presentacion na scol secundario Colegio San Antonio na Santa Cruz. E presentacion bon prepara, tabata pa e studiantenan di derde klas MAVO cu a scoge economia den nan pakete pa haci examen aden otro aña. Minister Arends na final a keda satisfecho cu e atendencia y interes di e hobennan.
“Esaki pa mi ta algo completamente otro di loke mi ta haci normalmente como minister”, Arends a bisa despues di su charla na e hobennan. “No ta algo comun, pero si algo cu mi a haci cu un sentido di hopi satisfaccion. Mi kier a felicita directiva di e scol aki cu a brinda e oportunidad aki na e muchanan. Di e forma aki nan por tende y siña kico ta e profesionnan cu tin na Aruba. Nan ta na e punto pa kies nan pakete pa haci examen aden otro aña. Esaki ta algo cu ta destina nan desaroyo profesional den e siguiente fase di nan bida.”
Minister Arends a bisa cu para dilanti e klas di hobennan el a splica kico su trabou como minister di economia ta encera, pero tambe e oportunidadnan cu tin eyfo pa cada un di nan. “Loke cu mi a pone enfasis riba dje ta cua ta e oportunidadnan cu nos como dirigente ta brinda nan pa nan futuro. Gobierno ta haci distincion den cuatro top sector cu ta: tecnologia limpi, industria creativo, exportacion di conocemento y logistica. E presentacion aki ta pa inspira nan den haci nan escogencianan, pero tambe duna nan un tipo di siguransa cu gobierno di Aruba, Gabinete Mike Eman, ta pensa riba nan futuro. Ta pensa riba e oportunidadnan cu por tin, no solamente den e sector laboral, pero tambe e desaroyo profesional y intelectual di e studiantenan aki.”
Minister Arends a keda satisfecho cu e acogida ricibi tanto door di tanto scol como di e studiantenan cu a mustra nan interes pa e topico aki.
Ta duna presentacion pa brinda e hobennan oportunidad di escogencia pa futuro
Den e siman aki Minister mr. drs. Richard Arends a duna un tremendo presentacion na scol secundario Colegio San Antonio na Santa Cruz. E presentacion bon prepara, tabata pa e studiantenan di derde klas MAVO cu a scoge economia den nan pakete pa haci examen aden otro aña. Minister Arends na final a keda satisfecho cu e atendencia y interes di e hobennan.


text:
Pa Wit Gele Kruis e Campaña di Carusel a duna bon resultado, comparando e aña 2016 pa cual a keda bou di 100. Pa Sra. Monica Labad-Giel a splica mas tocante di embaraso hubenil.
Mirando cu locual ta bay bin dilanti durante e campaña E aña aki lo bay duna informacion a base di un video, caminda cierto escenanan ta bin dilanti, como consecuencia ta un embaraso hubenil. P.e. e parti di peer pressure ta bin hopi dilanti, caminda e mucha muhe ta wordo influencia door di e grupo, bay p.e. cana cu un mucha homber cu el a caba di conoce, cierto situacionnan ta pasa y e consecuencia ta un embaraso hubenil.
Tur e partinan cu a wordo señala den 2016, lo wordo hinca den e video y esaki lo wordo presenta den klas. Tambe lo bin cu cierto preguntanan, pa asina midi e conocemento di e mucha kico nan sa riba e tema di sexualidad. Laganan duna contesta y a base di esey lo sa si e informacion cu nan tin, ta esunnan corecto.
Wit Gele Kruis lo bin cu cierto casonan y e hobennan lo mester soluciona, dus cu si un caso asina presenta pa nan, kico ta e decisionnan cu nan lo tuma. Dus e ta mas ariba bewustwording, pa asina sa kico ta nan conocemento y kico WGK ta duna nan como tips, y tambe kico mas nan mester na informacion.
Sra. Labad- Giel a splica cu Wit Gele Kruis e biaha aki den e campaña di Carousel, nan lo trece e informacionnan full otro e biaha aki. Y no solamente den forma di charla, ya cu e muchanan no ta tur ora ta paga tino ora di charla, y ora cu e charla caba, nan no sa mucho di loke a wordo treci dilanti. Y ta ora haci nan pregunta lo ripara kico ta nan conocemento.
Un biaha mas WGK lo bin cu e popchinan djis pa e hobennan tin un bista con e parti di baby cu ta nace si bo uza alcohol of droga. Y tambe ta duna ehempel den praktijk di mucha muhenan cu tabata tin diferente partner y cu tin malesanan cu ta wordo transmiti sexualmente.


text:
Despues di 2 seccion hopi interesante y na unda Joselin Croes a scucha y siña hopi di e hobennan cu a pone nan mes disponibel pa comparti cune nan inkietudnan y nan deseonan pa un mihor Economia pa Aruba.
Esaki t’e ultimo Focus Group cu a tene cu e grupo di studiante na Universidad di Aruba, pa cual un biaha mas ta gradici nan pa nan input y profesionalismo y ta desea nan tur clase di exito cu nan estudio y cu pronto nan por termina pa drenta e mercado laboral pa yuda Aruba crece cu hobennan profesional.
PA CU ECONOMIA NAN INPUT TA
Nan ta preocupa cu turismo t’e unico pilar economico y nan ta preocupa p’e impacto negativo cu CITGO ta bay tin riba medio ambiente y kisas hasta turismo.
Nan ta di opinion cu mester traha riba sector economico nobo pa crea cupo di trabou nobo y diversifica economia.
Nan lo desea pa Aruba inverti mas aun, un y tur cu kier inverti, den agricultura, cria y pesca, pa yuda nan cu incentivonan a largo plaso.
Nan ta di opinion cu nos leynan laboral p’e doño di trabou mester bira mas flexibel, claro semper cu proteccion p’e trahador.
Nan como hoben ta bisa cu tin hopi hoben cu kier traha deeltijd y studia of keda wak pa yiu mitar dia of nan lo kier traha via contract pa un tempo defini, pa wak si nan ta gusta e trabou, locual aworaki no ta posibel.
Nos leynan laboral ta crea un stagnacion den productividad y creatividad di un negoshi, pasobra bo no por kita ningun hende di trabou. E hobennan ta uza nos aparato gubernamental como ehempel.
Mester bin cu control severo riba prijs. Aruba ta birando caro y no tin control di prijs tumando lugar.
Mester introduci un plan di zonificacion pa stop cu den cada skina ta habri un supermarket of un restaurant of un bar. Esaki ta daña e barionan y baha balor di e casnan.
Trece waf di fruta bek como un parti di nos cultura y pa yuda baha prijs di fruta y berdura.
Duna e trahador mas capacidad di compra dor di baha Inkomstenbelasting y Loonbelasting y kisas compens’e cu un Sales Tax.
Nan ta di opinion cu e belasting di Aruba ta un di esnan di mas halto di mundo.
Nan ta desea un maneho estricto di inmigracion pa yuda tene e placa na Aruba.
Pues pa nos stop di promove pa un persona so bin Aruba su so, manera por ehempel un inwonende dienstbode y of trahadornan individual, cu no mag di bin cu nan famia p’e prome 3 añanan.
Mihor ta laga e pareha jong bin hunto, p’asina nan crea nan bida y hogar aki na Aruba hunto, pa tene nan placa cu nan ta gana aki na Aruba y no pa nan manda tur placa afo pa nan famia.
Mester bin cu un control severo riba negoshinan, comerciante y trahadornan ilegal, pasobra esaki ta kibra e negociantenan Arubiano y e ta daña e economia di Aruba.


text:
Encuentro cu socionan di e mercado di Norte America
Un biaha mas Aruba Tourism Authority ta cla pa ricibi mas cu 55 participante principalmente for di e mercado di Norte America p’e ‘Annual Tourism Conference of Aruba’ (ATCA) cu ta tuma lugar di 11 di september te cu 15 di september 2017.
E participantenan lo consisti di tour operators, aerolineanan local y internacional, hoteleronan representando Aruba den e mercado di Norte America como tambe participantenan local y e ekipo di A.T.A.
KICO TA ATCA
Tur socio y agencianan tin como meta comun pa bende Aruba den exterior. E obhetivo di ATCA ta pa brinda posibilidad pa reforsa e conocemento di Aruba n’e ehecutivonan y pa sigui traha riba e relacionnan cu e socionan, enfocando asina riba oportunidadnan cu por enrikece nos mercado turistico.
Ademas, participantenan ta comparti practicanan cu ta exitoso, nan metanan strategico, y ta alinea cu A.T.A. su oficina na Aruba entre otro.
Reunionnan manera esaki ta importante y ta duna un bista strategico riba e aña benidero pa cu Aruba su mercadeo den exterior y den e caso aki den e continente cu ta produci mas bishitante pa nos isla, esta Norte America.
Pa 2018 tin proyecta un crecemento di 3.6% pa Merca y 3.0% pa Canada, resultando den un crecemento di 3.6% pa cu Norte America pa 2018.
Claro esaki ta tene cuenta cu kier atrae esnan cu tin entrada pa por paga un vacacion na Aruba y por laga mas atras den nos economia.
ATCA CU PROGRAMA INTERESANTE PA SU PARTICIPANTENAN
Dialuna anochi lo tuma lugar un recepcion na honor di e participantenan di ATCA cu palabranan di bon-bini di entre otro ehecutivonan di Aruba Tourism Authority, Aruba Hotel and Tourism Association y Aruba Airport Authority N.V.
E apertura oficial lo inicia diamars mainta na unda Aruba Tourism Authority hunto cu Aruba Hotel And Tourism Association (AHATA) ta yama bon-bini na tur e participantenan di ATCA.
Esaki lo tuma lugar en combinacion cu e celebracion di World Tourism Day 2017. Despues di un palabra di bon-bini di Minister di Turismo, Transporte, Energia y Ambiente, sr. ing. Mike de Meza, e participantenan lo atende e conferencia di WTD 2017 cu oradornan invita y invitadonan- partnernan local y internacional unda lo elabora riba topiconan manera: “A.T.A.’s Strategic Direction for 2018: The Big Picture”, di Ronella Tjin Asjoe-Croes, CEO A.T.A.
“Mapping Aruba’s Competitiveness on the Global Scene: what data tells us”, di Olivier Henry-Biabaud, CEO Tourism Competitive Intelligence.
“Evolution of the North America Creative Campaign”, introduci dor di Sanju Luidens, CMO A.T.A. y finalmente “Authentic Aruba: A first look at the Strategic & Creative Evolution”, unda Gregg Wasiak y John Speers di The Concept Farm lo elabora.
Atardi e participantenan di ATCA lo atende actualizacionnan di e team di A.T.A. cu topiconan di Aruba Destination Development Plan 2017-2021 (cu mira pa futuro–DDP) / Cumplimento pa cu Turismo/Gateway 2013-Proyecto expansion di nos Aeropuerto y finalmente e desaroyo di e rutanan aereo 2017-2018.
Diaranzon lo bay tin inspeccion na diferente accomodacion y parti atardi lo sigui cu e vitrina (marketplace) turistico, cual t’e parti mas importante di e conferencia aki, unda negociacion entre diferente partner local y di e mercado Norte America lo tuma lugar. Durante e vitrina lo profundisa y comparti informacionnan riba nivel di strategia y tambe iniciativanan di mercadeo enfocando riba inteligencia, inovacion y integracion.
Diahuebs lo sigui cu vitrina turistico y naturalmente durante e programa, e participantenan ta wordo ofreci pa conoce nos isla atrabez di jeep tour/catamaran etc. durante nan estadia p’asina nan por aprecia e adelanto di e esfuersonan cu ta haci nos isla mas atractivo p’e turista.
ATCA lo termina cu un celebracion di clausura cual evento lo tuma lugar na Linear Park.
Asina Aruba ta engrandece y fortalece su lasonan un poco mas, garantisando asina e crecemento den nos industria primordial cu ta turismo.
Aruba Tourism Authority ta sigui cu su enfoke pa cu resultadonan positivo pa Aruba y ta sigui cu plannan strategico den mercado pa keda semper inovativo y un paso mas dilanti di tur otro islanan den Caribe. ATCA 2017 ta un muestra importante di esaki!


text:
Lider di MEP Evelyn Wever-Croes a duna di conoce den conferencia di prensa di MEP cu si no tabata pa Mike Eman, e aña aki e scol HAVO/VWO na Noord lo a conoce su prome graduadonan di HAVO of VWO.
“Na aña 2009 cu MEP a sali for di Gobierno e proyecto tabata cla. Mester a djis cuminsa construccion. E placa tabata disponible caba den fondo di FDA, y e plannan tabata traha.
Lamentablemente, Gobierno di Mike Eman a uza tur e placa cu tabata disponible pa e scol, y a hink’e den e proyecto di tram. Awe nos ta mira un proyecto di tram cu no tabata exitoso, y un scol cu nunca a wordo construi.
Si Mike Eman no a boycotia e proyecto di scol HAVO/VWO na Noord, lo e aña aki nos lo a conoce e prome graduadonan di HAVO of VWO di e scol di Noord”, Wever-Croes ta splica.
“Nos ta lamenta profundamente cu esaki no por a bira realidad, y cu mas enfasis nos ta reitera nos compromiso cu e pueblo di Noord cu e scol aki lo bira un realidad una bes cu nos drenta Gobierno e aña aki. Hunto nos lo logra e cambio, y hunto nos lo realisa e soño di e pueblo di Noord pa su scol MAVO/HAVO/VWO na Noord”, lider di MEP a duna di conoce.


text:
Manera un custumber cada e ultimo 8 añanan Subway Aruba conhuntamente cu e organisacion “Playing it Forward” ta yuda organisacion nan deportivo como tambe scolnan cu material deportivo.
Despues cu aña pasa a toca turno na Colegio St.Filomena na San Nicolaas cu a ricibi entre otro bala, racket di tennis, Vollyball, Basketball, bat pa baseball, bala pa baseball, e aña aki e ekiponan di baseball Grasshopper y Sabana Grandi Jets a ricibi nan material nan desea.
“Nos ta masha contento di e gesto aki” Managers di e dos ekiponan a cuminsa ta bisa, “Sigur nos lo bai haci bon uso di esaki nan y asina prepara nos muchanan pe sigiente campionato”
Sr. David Cohen di Playing it Forward ta masha contento di por colabora cu Subway Aruba pa gesto nan asina.
Playing it Forward ta un organisacion na Merca cu ta busca y haya material nan deportivo nobo y segunda mano di bon calidad. Nan ta ricibi esakinan di entre otro scol nan of organicasion nan deportivo grandi cual no ta usa e material aki mas.
“Nos mes a cuminsa algun aña atras ora cu mi scol biew a llamami bisami cu nan tin bala nan di futbol nobo cu nan lo mester bai benta afor. Aki mi no a pensa dos bes y a core bai busca esaki nan cu e pensamento cu otro hende por haci bon uso di dje”: Sr. Cohen a bisa. “Desde e tempo ey nos organisacion “Playing it Forward” a lanta y asina a cuminsa yuda diferente organisacion rond mundo.”
E Managers cu algun hungador cu a presenta na momento di entrega a keda masha contento y ja caba por a mira e alegria di e muchanan presente cu e gesto aki y ta gradici Subway Aruba y Playing it Forward.
Subway Aruba y Playing it Forward kier a gradici Cargo International y Bon Bini Cargo tambe pa nan contribucion valioso pa trece e equipo aki Aruba. Si nan contribucion, e gesto aki sigur lo no ta posibel.
Pa keda altanto di Subway Aruba por bishita www.facebook.com/SUBWAYARUBA


text:
A Bishita tur districto cu sorpresa pa e mascotanan
Purina, e marca di cuminda pa cacho y pushi confia pa miyones di hende rond mundo como e fuente di nutricion preferi pa nan mascota, a celebra dia di Bestia na Aruba den grandi.
Durante Dia di Bestia, e team di Purina y su distribuidor na Aruba, Compra Ltd, a bishita tur districto riba nos isla cu un truck yena cu premio y productonan gusta pa tanto pushi como cacho, di e diferente lineanan di Purina manera Purina Dog Chow, Friskies, Beneful, Alpo, Fancy Feast, Purina One y Purina Pro Plan.
Hopi ta esnan cu a participa den e campaña di Dia di Bestia di Purina door di post un potret di nan hunto cu nan mascota riba e Facebook Page di Compra.
Por mira e amor grandi cu hende na Aruba tin pa bestia y sigur Purina ta celebra tambe “Responsible Pet Owners”, personanan cu ta cuida debidamente di nan mascota y duna nan e amor y nutricion cu nan merece.
Durante dia di Bestia Purina a sorprende varios participante te na porta di nan cas y asina trece alegria y duna un toque special n’e gran celebracion aki.
Nos mascotanan ta parti di nos famia, nan ta stima nos, compaña nos y cuida nos y nan merece solamento e miho.
Purina kier a gradici tur esnan cu a participa y Pabien na tur e ganadornan.


text:
Trap’é Pabou a resultá un éksito
Djadumingu a tuma lugá na Banda Bou pa promé biaha un paseo di baiskel organisá pa Fundashon Karnaval Band Bou.
E paseo di baiskel a resultá un éksito i organisashon tambe ta hopi kontentu ku e promé biaha aki e kantidat di siklistanan ku a partisipá. Nan a wòrdu kompaña pa Dj Bradly ku a sòru pa e animashon durante di e ruta. Gruponan di Mahuma i Steenrijk a partisipá, meskos ku di Lagun, Westpunt i Barber.
E ruta tabata ku salida for di vèlt di Soto i terminá na vèlt di Barber. Na final tambe e presente nan por a gosa di animashonnan musikal. Ta bon pa por pone esaki riba nan agènda pa tur aña organis’é pa e pueblo di Banda Bou.


text:
E futuronan ku ta bini: e ròl di e siudatnan
Den e mundo di retnan distribuido, den kual nos ta biba, e spiritu di e liganan di siudatnan i e gremionan di e Edat Media ta kada bes mas presente. Den e aña 1980 a nase e liga di siudatnan «The Hanse».
The “new” HANSE, which was revived in Zwolle in 1980, has set itself the task of keeping alive the spirit of the Hanseatic League as a community of life and culture of the towns and cities. It promotes a sense of civic responsibility that has proved itself over the centuries. It fosters identification of citizens with their town and its objectives, taking up this Hanseatic heritage and breathing new life into it. It focuses on the idea of reconciliation going beyond borders, and the ideal of a lasting order of peace in Europe.
Sigur sigur e siudatnan lo hunga un ròl hopi importante pa e futuronan ku ta bini. E kibramentu di e strukturanan nashonal ta parse un pilar klave pa e desaroyo lokal.
Dos kos ta bini mi kabes na momentu aki. E promé ta un kuriosidat den e siudatnan flotante. Ya nos ta konosé e proyekto Seasteading i Miguel Lamas, konsehero di Seasteading Institute, ta bisa ku «E siudat flotante ta posibel». Esaki sigur sigur ta un bon notisia pa Kiribati.
E di dos kos ta un pensamentu tokante diversidat, e debilitamento di e estado i su pérdida di espasionan. Esaki último lo laga hopi espasionan sin doño den tera firme tambe den kualnan diversidat lo floresé.


text:
Un biaha mas polisnan a haya nan mes ta atende problema cu a surgi pafo di Olden Molen. E biaha aki tabata trata di hendenan cu tabata haci fastioso, probablemente bou di influencia di alcohol.
Riba 5 di November rond di 3:15 di madruga patruya tabata controlando den bisindario di Olde Molen, ora cu nan a mira loke tabata parce un accidente riba e parkeerplaats.
E chauffeur tabata mustra basta bou influencia di alcohol.
AE homber yama “Green” a wordo getest na e sitio y a supla 859 UG/L, pa cual a dicidi di detene y hibe pa interogacion.


text:
Curacao
Djaweps 18 yan√ľari 2018, alrededor di 16.49 or, Sentral di polis a dirig√≠ un patruya polisial na un kas den √°rea di Jongbloed kaminda un h√≤mber a drenta den kas di un dama (habitante) ku menos bon ...
Outoridatnan mester a bai Wishi ku urgensia djaweps mainta despues ku tabatin problema entre dama i kabayero. Na momentu ku e promé patruya a yega a bin sierto interkambio di palabra i e hòmber a a...
Tabata djaweps mainta ku outoridatnan mester a bai PSB Loan Center riba Rooseveltweg despues ku deskonosínan a kibra glas prinsipal dilanti dje negoshi i drenta paden pa despues kue kos bai kuné. E...
E Justitieel Vierpartijen Overleg (JVO) ku ta tuma lug√° dos bes pa a√Īa entre Ministernan di Hustisia di e kuater paisnan: K√≤rsou, Sint Maarten, Aruba i Hulanda (representando a la bes e islanan BES...
Kada parlamentario por hasi uso di e asina yam√° ‚Äúinitiatiefrecht‚ÄĚ, pa bini ku inisiativanan di lei. Pero tambe un parlamentario tin ku atend√© leinan ku ta bini Parlamento pa aprobashon. Sin embargo...
Direktiva di fundashon Ride for the Roses ta konfirm√° ku awe tardi a roba nan di plaka pertenesiendo na e registrashon pa partisipashon pa e aktividatnan di djadumingu 21 di yan√ľari pa Ride, Walk, ...
Djarason atardi Digicel tabata anfitrion di partisipantenan pa Reina, Prins i Pancho di karnaval di Kòrsou. Ya for di siman pasá, Digicel a anunsiá su patrosinio pa e temporada aki. Jorge Cuartas, ...
Ku orguyo nos por anunsiá awe ku niun hende ménos ku Jason Derulo, Carlos Vives i Sean Paul lo bini Kòrsou pa Curacao North Sea Jazz Festival 2018. Tambe por anunsiá binida di Spyro Gyra i e Trio M...
Direktiva di fundashon Ride for the Roses ta konfirm√° ku awe tardi a roba nan di plaka pertenesiendo na e registrashon pa partisipashon pa e aktividatnan di djadumingu 21 di yan√ľari pa Ride, Walk, ...
Resientemente e orkesta Streanan di Oro di SGR-Groep i Fundashon Verriet a otorg√° nan kal√®nder di a√Īa 2018 na Minister Marilyn Alcal√°-Wall√©. Tambe nan a duna un bunita presentashon di nan banda mus...
Djamars 16 di yan√ľari 2018, alrededor di 01.33 or di marduga, personal di Tim di Mantenshon di √≤rdu p√ļbliko tabata patruy√° den Suffisant. Dado momentu e unidat a nota un outo sin plachi number dila...
Djamars 16 di yan√ľari 2018, alrededor di 03.53 or, Sentral di Polis a risib√≠ notifikashon di un kaso di maltrato ku a tuma lug√° riba Veerisweg. Patruya ku a yega na e sitio a topa un h√≤mber drumi a...
Ofisina di Turismo di K√≤rsou (CTB), Cura√ßao Airport Partners (CAP), Cura√ßao Airport Holding (CAH) i Cura√ßao Hospitality and Tourism Association (CHATA) ku grato plaser ta anunsi√° ku entrante y√ľli 2...
Durante √ļltimo lunanan integridat di gobernashon tabata i ta un tema ku a bin bastante biaha dilanti, tantu den debatenan pol√≠tiko, komo punto di atenshon serka siudadano nan di K√≤rsou. Durante IPK...
Outoridatnan a keda yam√° awe djamars mainta despues ku a bin topa sobr√° di kurpa di hende kantu di awa na Koraal Tabak. Ya den dianan tras di lomba a ha√Īa 4 kurpa i awe a bin topa ku un pida kabes ...
Tabata awe tardi djaluna ku outoridatnan huntu ku bombero i ambulans mester a bai Kolegio Erasmo na Muizenberg despues ku un mucha di un manera òf otro a bai hunga banda di un waya ku ta bentá pars...
Resientemente Digicel a anunsi√° ganad√≥nan di su kampa√Īa di fin di a√Īa. Manera tur hende s√°, Digicel su kampa√Īa di fin di a√Īa a duna klientenan oportunidat di gana diferente premio. Tur kliente por ...
Resientemente Direktorado di Kontrol di Riesgo i Maneho pa Kalamidat a tene un training eksitoso pa tur organisashon gubernamental enbolbí ku karnaval. E training tabata organisá pa Sektor Kultura ...
Gobièrnu di Kòrsou su vishon ta pa mira un Kòrsou den moveshon. Segun e Akuerdo di Gobernashon, edukashon físiko en general i deporte en partikular ta pilánan importante den nos komunidat. Deporte ...
Djaluna 15 yan√ľari 2018, alrededor di 00.53 or, sentral di polis a ha√Īa notifikashon di un kaso di menasa i maltrato den √°rea di Brievengat. Mesora sentral di polis a dirig√≠ un patruya na e sitio. ...


text:
Fransia
Fransia, ofisialmente e Republika Franses (Franses: République française), ta un pais na West Oropa anto na superfisie e pais oropeo di dos mas grandi. Fransia ta keda entre e Kanal Britaniko, e Oceano Atlantiko i e Golfo di Biskaje na parti west, Belgika i Luxembourg na parti nort, Alemania Suisa anto Italia na parti ost, anto Spaña i Andorra, anto e Laman Mediteranio na parti siut. Tambe e isla di Corsica den e Laman Mediteranio ta parti di e pais Franses, komo varios luganan altamar. Si bo inklui e areanan ultramar e pais tin un superfisio di 674.843 km² anto un poblashon di 65,4 mion hende (januari 2010). Fransia, dor di su forma seisangular ta wordu yamá l'Hexagone, e tambe ta e pais mas grandi den e Union Oropeo. E kapital ta Paris, ku tambe ta e siudad mas grandi di e pais. For di e tratado di Verdun na 843 Fransia ta konosi su historia kontiniua i ku unidat gobernamental di kultural. Fransia ta pesei e poder oropeo mas largu te ahinda funshonando. E indentidat kultural Franses ta wordu pensa ku ta mas ku 2000 aña bieu, pasobra e influensia Romano tabata asina grandi. E grensnan ta keda for di e Pas di Nijmegen di 1678 relativamente stabil anto mayoria di nan ta kai riba grensnan natural. Awendia Fransia ta un estado Uni i un republika demokratiko semi-presidenshal. E pais ta miembro di organisashonan grandi i importante manera e UO e NU e rat di seguridat, e NAVO, e G8, e OESO anto e WTO. Fransia tabata un di e initiativonan di e Unidat Monetario di Oropa, ku den 2002 a bini ku e Euro komo moneda di Oropa. Na 1960 Fransia tabata despues di e Estadonan Uni e Union Sovietiko i e Reino Uni e di kuater pais pa tin Arma Nuklear. Fransia tambe ta un di e 10 paisnan mas desaroyá na mundu.